Cyberfusion 2015: Dari Kacamata Seorang Gadis Gamer!

Artikel ini adalah pengalaman dari kacamata Liza Langkasuka yang menyertai LAN Party terbesar Asia Tenggara – Cyberfusion 2015 yang berlangsung dari 13 – 15 November lepas. Korang nak baca nukilan asal penulis jemputan kitorang ini dalam Bahasa Inggeris? Korang boleh click SINI!

JomBaca: Cyberfusion 2015: LAN Party Terbesar Asia Tenggara di Cyberjaya!
2 minggu sebelum Cyberfusion 2015
Waktu itu adalah lewat petang dan saya jenguk inbox Hotmail bagi kali ke-lima sejak pagi tadi. Akhirnya jumpa. Dicelah emel-emel antara dari rakan sekerja LinkedIn dan dari Soulfeel Jewelry, ada satu emel pengesahan yang lama dinantikan!

Hi Norliza Aini binti Abd Samad a.k.a Langkasuka,
We have received your payment and approved your registration.
Thanks for participating in the Cyberfusion 2015 LAN Party!!

Dengan muka dijahit senyuman lebar, langkah saya terasa ringan dan hampir nak menari ketika perjalanan balik ke rumah.
Halangan pertama yang perlu dilalui adalah cuba menjelaskan niat saya kepada kedua ibu bapa konservatif yang tak seberapa tech-savy. Mereka sangka LAN party adalah makan malam tahunan syarikat tempat saya berkerja.

“Aaah, tak. Ni acara 3-hari-2-malam berturut-turut. Masa malam nanti Liza tidur kat MMU (Universiti Multimedia). ”
“Bukan syarikat Liza yang buat?” tanya Ayah. “Liza ade group tak?”
“Err, tak.”
“Nak pergi seorang je?” Mak pulak nak panik.
“Aaaah, yup.”
“Abang Ihsan kan kerja kat MMU. Tido kat rumah dia lah.”
Abang Ihsan adalah saudara dekat yang tinggal di Seri Kembangan. Saya fikir pada aktiviti-aktiviti yang mungkin berpanjangan dan berlarutan and kata, “Hmm, mungkin tak tido kut.”

Sesi soal jawab bersama Mak dan Ayah berlarutan agak panjang tapi akhirnya saya dapat keizinan. Tak menghairankan, mereka lihat saya bagai seorang anak dara perempuan yang ingin pergi ke tempat yang jarang saya pergi, dengan barang-barang yang berat dan mahal. Saya perlu menjaga kesihatan dan keselamatan sendiri, di program yang seakan-akan bachelor party yang besar dan mungkin ramai lelaki-lelaki nerds yang kurang selesa untuk saya bergaul.
Saya hanya terfikir YOLO! 🙂
Nak adventure!
Bukannya saya tak ada rasa ragu. Nanti nak tidur dekat mana? Tempat itu selamat? Macam mana nak mandi atau solat? Kalau ada kecemasan nak hubungi siapa?
Saya tanyakan soalan-soalan ini kepada komuniti online gaming, di mana saya pertama kali dengar mengenai Cyberfusion 2015. Seorang gamer yang menyertainya pada tahun lepas menjelaskan pengalamannya; ramai orang berkumpul, tempat letak kereta yang sedikit, dan ramai gamers yang tertidur di kerusi dan masih memakai headphone.

“Ade tak perempuan yang main?” saya tanya.
“Entahlah. Agak-agak dalam 20 atau 30 orang kot?” die jawab dengan nada yang ragu.

Kalau lebih kurang 20 atau 30 gadis gamer sudah OK-lah. Asalkan bila saya nak jalan pergi ke bilik air atau surau, tidak terlalu sunyi dan keseorangan.
Cyberfusion 2015 – Hari Pertama
Pada pagi yang cerah itu, saya kumpul dan kemaskan PS4, TV monitor yang tak malu saiz besarnya, dan apa-apa barang berpatutan untuk dua malam (pakaian, ubat mandi, bantal busuk, dll). Tambahan lagi, saya juga bawa satu HDMI-DVI cable. Ikut status terbaru di Facebook Cyberfusion2015, pemain PS4 boleh pilih untuk meminjam skrin monitor MyCore dari pihak penganjur.
Sambil mengemas, saya juga ambil masa untuk menjawab mesej-mesej WhatsApp dari rakan-rakan sekerja yang mengetahui saya akan pergi ke sebuah pengembaraan. Rasa takut tak? Yalah, memang. Beg PS4 ada mangga kunci? Takda, nanti cari satu, terima kasih bagi tip itu. Dulu kerja di Cyberjaya kan? Nanti nak jalan-jalan ke? Ya, rindu nak makan dekat restoran yang ada meehoon tom yam sayur yang sangat sedap.
Saya sampai ke Grand Hall, MMU kira-kira pukul 3 petang, tepat pada masa kaunter daftar mula nak buka. Selepas pendaftaran dan mengumpul barang-barang peranti, saya masuk ke dalam dewan and beralih ke kawasan LAN party yang diapit oleh banner dan booth berwarna-warni dari rakan-rakan penaja seperti HyperX, Hotlink Game Reloads, Asus and Cooler Master. Ruang dewan amat besar, cukup dengan beberapa tapak badminton dan siling yang begitu tinggi. Kawasan LAN party penuh dengan barisan meja-meja panjang. Tiap baris meja ada tanda dengan satu huruf, ikut pilihan platform dan clan-clan gamers. Meja PS4 bertanda huruf ‘K’.
Rupa-rupanya di meja PS4 sudah ada beberapa gamers yang sudah pasang alat-alat mereka. Gang-gang yang duduk berdekatan dengan tempat saya adalah Melvin, Azmin dan AB. AB bukan sahaja bawa PS4, malah bawa Wii U juga! Mereka pernah datang ke Cyberfusion tahun lepas dan amat peramah sekali. Makin lama saya berborak dengan mereka, makin senang rasa hati untuk bergaul dan berinteraksi.
Gamer AB bawa Wii U dia sekali dan cukup controller untuk semua berkongsi.
Lama-kelamaan, ramai lagi gamers PS4 datang dan memasang alatan mereka, termasuk dua rakan Destiny saya, Kei-End dan aYUSmi. Saya berbual dengan group dan dapat tahu apa game yang paling hangat sekarang (Call of Duty: Back Ops 3) dan apa game yang paling dinantikan (Star Wars Battlefront). Ada yang pernah main Destiny dari zaman Beta, sebelum tukar ke game-game lain. Kebanyakkan datang sebagai satu clan, atau ikut rakan seminat. Ramai juga ytelah ang menyerta Cyberfusion setiap tahun, sama ada dengan PC ataupun konsol.
Makan malam Nasi Ayam dengan minuman tin teh limau.
Setelah kami makan malam dengan hidangan nasi ayam, mulalah majlis perasmian Cyberfusion 2015. Tuan pengacara Rinie Ramli menjelma di atas pentas beraksi bagai hero wayang Hindustan. Malangnya, lagu dramatic John Cena yang patut dimainkan telah mengalami gangguan teknikal, tambah-tambah dengan gelak ketawa ramai gamers yang berkumpul di depan. Take two, aaaand action! Gaya masuk En. Rinie kali kedua baru betul.
John Cena sudah cerita lama, bro. Mempersembahkan tuan pengacara, Rinie Ramli!
Selepas itu, majlis perasmian berjalan lebih lancar. Tahun ini acara diuruskan oleh kumpulan media gaming Spotgamers dan mereka telah mengadakan dua acara; LAN party 48-jam, dan Tournaments E-sports dengan game-game DOTA2, CS:GO, FIFA16, dan Ultra Street Fighter 4. Secara keseluruhan, lebih kurang 600 gamers telah berdaftar untuk Cyberfusion 2015, memang pencapaian terbaru yang amat membanggakan!
Terdapat sesi live-webchat dengan rakan-rakan gamers di negara matahari terbit; Cyberfusion 2015 edisi Japan! Pengacara dari Jepun itu, Solomon Freeman, terangkan perasaannya sambil menunggu untuk kendalikan LAN party di tempat sendiri. Kadang-kadang beliau bercakap sepenuhnya dalam bahasa Jepun dan live-webchat tersekat-sekat, tapi senyumannya yang amat besar dan suaranya yang sangat ceria dapat menyentuh hati gamers tempatan kita.
En. Rinie menerangkan Cyberfusion 2015 edisi Japan.
Selepas majlis perasmian, aktiviti ice-breaking dijalankan. Setiap peserta dibahagikan mengikut barisan nombor kerusi. Ini menggalakkan gamers bergabung dengan gamers yang berlainan platform. Malangnya, maklumat ini terlepas semasa diterangkan dalam sistem audio, menyebabkan gamers keliru nombor group mereka yang mana betul dan di mana group tersebut. Suasana langsung tak serius dan ramai bergelak ketawa sambil cari kumpulan masing-masing. Hadiah-hadiah diberikan kepada mana-mana kumpulan yang paling pantas dapat selesaikan semua aktiviti ice-breaking.
Sesi ice-breaking. Mereka telah dipilih sebagai mangsa, errr, ketua kumpulan.
Aktiviti berakhir lebih kurang pukul 11 malam, dan semua gamers sambung dengan game masing-masing. Kebiasaannya, game kegemaran saya adalah Destiny dari Bungie, sebuah game first-person shooter yang bercampur unsur online role-playing. Sambil menunggu game loading, saya periksa Internet connection dan berasa puas bila nampak betapa lajunya connection. Memang ada lag sikit, tapi tidak seteruk seperti apabila Mak atau Kakak saya yang banyak download menggunakan Internet di rumah!
Walaupun connection Internet adalah laju, ada juga pada sesetengah masa yang tak disangka boleh tiba-tiba terputus dan menyebabkan hilang progress online gaming. Lepas disconnected dari multiplayer di mana saya sudah dapat kill-streak yang sangat bagus (10 kills no death!), saya rasa hairan kenapa Cyberfusion yang dulu pernah memenangi Guinness World Record boleh tersekat Internet-nya pada malam pertama.
Rupa-rupanya ada juga gamers yang sempat download torrent secara sorok-sorok. Pihak penganjur telah melarang torrent downloads kerana ia boleh memberi kesan kepada bandwith Internet. Larangan terbaru diberikan dari sistem suara dan lama-kelamaan, makin kurang isu-isu disconnetion.
Pada pukul 2 pagi, dewan MMU terasa amat sejuk menggigil. Tapi lampu dewan masih terang dan banyak gamers masih aktif dalam sesi gaming. Saya pula sudah terasa sangat mengantuk. Sambil kumpul barang-barang untuk tidur, saya minta diri dan berterima kasih kepada jiran-jiran gamers PS4 yang masih menembak, melumba dan menghancurkan musuh demi mencecah markah tertinggi. Ada yang berjanji akan jaga barang-barang saya pada malam itu kerana mereka akan tidur di stesen mereka masing-masing.
“Korang semua tak tidur ke?” – itulah yang bermain di fikiran saya sebelum saya menarik selimut di surau perempuan.
Cyberfusion 2015 – Hari Kedua
Oh ya, gamers di Cyberfusion 2015 memang akan tidur. Ada yang tidur berdengkur, menguap, tidur mengomel tapi masih lekat di kerusi masing-masing walaupun tak diikat. Malah, tangan mereka masih juga pegang mouse atau keyboard atau controller masing-masing seolah-olah kena superglue. Tapi boleh tiba-tiba pula gamers bangun dengan mata cerah dan sambung lagi main game macam tak pernah pause sekejap pun. Saya teringatkan buku-buku corporate power-napping yang dibaca dulu dan terbayangkan gamers macam ini lah yang mengarang buku-buku tersebut!
Veteran gamers ini tak kisah suasana dewan amat sejuk. Mereka sudah sedia dengan jaket tebal.
Tak semua gamers buat benar-benar gaming 48-jam tanpa henti. Apabila saya balik ke meja sendiri untuk sedikit alas perut sebelum sarapan (coklat Peppero dalam simpanan), ada nampak juga gamers yang masih lagi di atas ‘katil ‘ atau berselimut betul-betul di depan alat-alat peranti mereka. Terutamanya gamers yang rajin bawa kerusi gaming sendiri dari rumah.
Gamer AB dalam beg mayat, err, beg tidur.
Dan ada juga gamers yang benar-benar camping dalam dewan. Ya betul, dengan khemah dome dan berkongsi tilam. Gamers yang datang dari sejauh Kuantan dan Johor telah datang untuk menyertai Cyberfusion 2015. Jadi, pihak penganjur telah sediakan ruang khas untuk gamers berkhemah. Wow itu sudah hard-core, bro.
Walaupun dalam keadaan tidur, gamers tak nak duduk jauh dari tempat gaming.
Sarapan yang disediakan pada pagi hari kedua adalah nasi lemak, karipap kentang dan donut. Selepas itu, saya terus sambung sesi multiplayer.
Saya dalam game mode 6v6 semasa dua saudara yang kacak dari JOMGaming datang membuat lawatan mengejut! Bertambah meriah suasana apabila datangnya beberapa lagi pemain Destiny yang saya kenali. Saya terkejut, gembira, dan sedikit gemuruh, terutamanya apabila mereka lepak duduk dan tengok saya get rekt’d – di mana sebelum ini saya ok je main.
Ok, mungkin saya lebih gemuruh dari yang disangka.
Saat yang paling tidak boleh dilupakan adalah apabila geng Destiny saya, Eddy, Sham, Aie dan Badd datang menjenguk. Saya tak pasti macam mana diorang boleh lepas masuk tanpa sebarang pass kebenaran, tapi kalau ada sesiapa yang pandai buat kerja-kerja mencilok ini, memang diorang lah orangnya! Sham tinggal berdekatan dan JOMGaming ajak kitorang semua pergi makan tengah hari dekat sebuah restoran Arab berdekatan.
Geng Destiny yang datang menjenguk!
Inilah antara detik-detik berharga di mana kami dapat berjumpa dan bergelak ketawa. Sebelum ini, hanya di dunia gaming kami berkongsi menari, menunduk, menembak, dan teabag antara satu sama lain.
Yang paling mengujakan sekali adalah apabila Sarah aka Akirien dan beberapa gadis gamer Destiny lain dapat ikut serta dan bersembang selepas makan tengahari. Selepas bersurai, saya pulang ke Grand Hall MMU dengan Sarah kerana dia teringin melihat macam mana acara ini dijalankan. Saya sempat kenalkan dia dengan gamer-gamer PS4 lain dan kami jenguk game-game yang diorang sedang main. Sarah pun terserempak dengan seorang kawan lama di sini!
“Ade banyak ke perempuan main?” tanya Sarah.
Oh, tak terfikir pun. Sudah nak habis hari kedua dan saya pun tak perasan jumlah sebenar gamer perempuan yang ada. Ada juga gadis gamer yang berjalan-jalan di kawasan dewan tapi kebanyakkan dari mereka adalah petugas-petugas acara ini atau ahli keluarga gamers yang datang melawat. Semalam, hanya saya dan seorang lagi gadis gamer yang tidur di surau.
Kemudian, Saya dan Sarah jumpa port baik. Kitorang pun apa lagi, selfie duo lah!
Akirien and Langkasuka selfie!
Sebab waktu masa itu adalah hujung minggu, ia adalah sesi Trials of Osiris untuk Destiny. Ia memang game mode yang sangat kompetitif dan memerlukan perhatian dan komunikasi yang tinggi. Tapi nasib saya tak seberapa baik sebab tak menyangka beberapa pekara penting.
Oleh sebab ada lebih kurang 300 gamers dalam dewan, acara Cyberfusion 2015 pastinya bukan acara yang sunyi. Kadang-kadang ada aktiviti cabutan bertuah dan nama pemenang dilaung kuat dari sistem suara. Ada juga pertandingan memasang CPU dengan cara paling pantas dan betul.
Berhenti sekejap dari gaming untuk memasang alat peranti gaming.
Ada juga pertandingan mini yang berlangsung di atas pentas. Gamers seronok bermain friendly matches dengan macam-macam game co-op seperti Rocket League dan permainan mereka dipaparkan di skrin projektor dewan yang bersaiz besar.
JomBaca: Cyberfusion 2015: Tournament E-Sports Bermula!
Walaupun saya sangka suasana boleh jadi bising, saya tak jangkakan yang tidak mempunyai USB headset yang baik boleh mengganggu sesi gaming saya. Ia tidaklah sebising konsert U2. Tapi tanpa headset gaming yang baik dengan kebolehan noise-cancellation, rakan-rakan saya dalam party chat PS4 terasa amat sukar untuk dengar suara saya ataupun suara antara satu sama lain kerana kuatnya bunyi di sekitar.
Dengan ikhlas, saya mengundur diri dari party chat and menerangkan keadaan saya di group WhatsApp (terima kasih sebab memaafkan saya!). Untuk malam berikutnya, saya sambung latihan PvP 6v6 multiplayer mode, untuk bersedia apabila datangnya Destiny’s Iron Banner minggu depan.
Selepas makan malam lewat yang menyediakan keropok lekor dan satay ayam yang enak (seorang empat batang sahaja, ok!), dewan jadi semakin sejuk sampai tangan saya terasa tidak selesa untuk memegang controller. Saya pun tengok jiran-jiran PS4 saya main COD: BO3 Zombies yang beraksi hebat dengan co-op split-screen. Kemudian, saya pun beredar ke tempat tidur dan bermimpi dunia yang penuh dengan zombie, ala-ala tahun 1940-an.
Gamer NinjaUS (kanan) dengan set up yang begitu canggih. TV monitornya yang paling besar dalam dewan.
Cyberfusion2015 – Hari Ketiga
Selepas sarapan mee goreng dan sepotong hot dog, saya ambil masa pagi untuk berjalan-jalan di dalam dewan.
Disebabkan komuniti PC gaming adalah sangat besar di Malaysia, dan saya seorang ‘scrub’ yang curiga, saya nak juga menjenguk alat-alat peranti yang di bawa oleh LAN party gamers. Memang mereka menguasai antara gaming rigs paling canggih yang pernah saya lihat di luar Instagram. Ada CPU dengan casing berwarna-warni. Ada CPU dengan casing lutsinar dan disalut cooling tubes bercahaya. Ada juga CPU yang bentuk begitu aerodinamik dan diisi lampu-lampu LED. Ada juga gaming monitor-monitor yang besar and berkilat, dari jenama yang tak pernah dengar ataupun boleh baca. Nak katakan kagum, memanglah Cyberfusion 2015 antara bukti betapa gamers Malaysia sangat tekun untuk mendapatkan alat-alat gaming yang terbaik.
Ianya merupakan hari terakhir Cyberfusion 2015 dan banyak acara hari itu ditumpukan kepada pusingan terakhir e-sport tournament. Pihak penganjur telah menyediakan peralatan dan perkakasan di sudut dewan dan para peserta tidak perlu membawa perkakasan gaming mereka sepertimana dilakukan oleh peserta LAN party. Barisan demi barisan komputer dengan monitor ASUS disusun diapit oleh kerusi menunggu untuk para peserta yang menantikan pusingan untuk mereka bertanding.
Hari ini juga hari terakhir dan banyak aktiviti tertumpu pada pusingan-pusingan terakhir bagi beberapa tournament. Pihak penganjur sudah sediakan alat-alat gaming khas untuk pertandingan, jadi peserta tournament hanya perlu bawa rakan sejuang dan semangat untuk menang. Ada juga barisan kerusi untuk peserta menunggu sebelum giliran mereka.
Pertandingan FIFA16 menjadi makin hangat.
Gamers DOTA2 sedang bersiap sebelum mula.
Ruang peserta Tournaments yang penganjur telah sediakan.
Acara Tournaments peringkat separuh akhir berjalan sejak pagi dan sambung lepas makan tengahari (nasi putih dengan ayam rendang dan minuman jus oren atau blackcurrant). Peringkat akhir pula disiar secara besar-besaran bagi penonton-penonton di dewan. Pertandingan menjadi makin menarik, lebih-lebih lagi apabila seorang peserta FIFA 16 di peringkat akhir berumur 12 tahun dan baru sahaja mengambil peperiksaan UPSR. Ada juga pasukan yang datang jauh dari Singapura dan Indonesia semata-mata untuk bertanding dengan gamers Malaysia.
Dengan cerianya acara Tournaments pun akhir dengan lengkap. Di majlis penutup, pemenang-pemenang semua berkumpul di atas pentas dengan bangga dan berbaris untuk menerima pelbagai hadiah tajaan Corsair Gaming, Cudo Technologies, Razer, and TECH Armory. Kegembiraan jelas terpapar di wajah mereka semasa mereka bergambar kenangan di Cyberfusion 2015.
Pemenang-pemenang FIFA 16!
Bagi saya dan LAN party gamers yang lain, waktu sudah menghampiri pukul 6 petang dan tiba masanya untuk berkemas. PC dan console semuanya dimatikan, TV monitor dicabut, dan kabel-kabel USB disimpan. Beg-beg semua dikemas balik, selimut dan tuala dibalut, dan sampah-sampah dimasukkan dalam plastik-plastik sampah yang disediakan oleh dua orang kakak. AB pun dapat jumpa satu troli yang tidak digunakan. Kami tolak keluar barang-barang elektronik yang berat dekat pintu depan Grand Hall, dimana kereta semua sedia dengan but belakang sudah dibuka.
Dapat menang satu micro USB flash drive di cabutan bertuah. Nice!
Kami singgah tunggu sampai habis majlis penutup, di mana pihak pihak penganjur dan rakan penganjur Esports Malaysia (ESM) memberi ribuan terima kasih kerana sudi hadir dalam konvensyen yang amat penting dalam komuniti gaming Malaysia. Semasa ucapan itu kami bertukar PSN ID masing-masing. Saya juga berjanji akan membeli Call of Duty: Black Ops 3 supaya dapat main bersama mereka.
Pengalaman saya di Cyberfusion2015 amat mengagumkan. Saya berinteraksi dengan komuniti gaming yang lebih besar dari clan Destiny saya. Saya dapat tengok dan cuba game terbaru dan paling popular di kalangan gamer-gamer PS4. Saya dapat belajar pasal add-ons dan alat-alat perkakasan yang penting dan wajib ada (wajib beli Razer Kraken!). Lebih-lebih lagi, KontrolFreek di DS4 saya pun sudah haus!
Akan saya datang balik untuk Cyberfusion 2016? Sudah pasti! Jaga-jaga ya, pemain-pemain Call of Duty semua!


Battlefield Seterusnya Disahkan Bakal Tiba Pada Tahun 2021 Untuk PS5 Dan Xbox Series X

Sebelum ini, kita telahpun mengetahui bahawa game Battlefield seterusnya akan dilancarkan pada tahun fiskal 2022, iaitu tempoh waktu yang bermula dari 1 April 2021 hingga 31 Mac 2022.
Terbaharu, ketika bercakap kepada IGN, DICE telah mengecilkan skop waktu pelancaran ini, yang mana Battlefield seterusnya disahkan akan tiba untuk PS5 dan Xbox Series X pada tahun 2021.
Dalam kenyataan itu, DICE mengumumkan kemaskini Battle of Scarif dalam Star Wars Battlefront 2 merupakan kemaskini terakhir untuk game itu. Maka, kata DICE, memandangkan sokongan untuk Battlefield V dan Star Wars Battlefront 2 dah berkurangan, fokus utama mereka kini kepada game Battlefield yang akan dilancarkan pada 2021 itu.
Bagi yang tidak tahu, beberapa hari lalu, DICE sudahpun mendedahkan bahawa kemaskini untuk Battlefield V pada Jun nanti juga merupakan kemaskini utama terakhir game itu.
Walau bagaimanapun, mereka masih belum mendedahkan sebarang butiran lanjut tentang Battlefield seterusnya itu, seperti apakah latar belakang yang bakal dibawakan ke dalam game perang itu masih menjadi tanda tanya.


Mode Volta Dalam FIFA 20 Takkan Ada Microtransactions Semasa Pelancaran

Volta merupakan mode terbaru yang bakal menjadi tarikan utama dalam FIFA 20. Volta bakal mengembalikan gameplay nostalgia seumpama FIFA Street — bermain 3v3, 4v4 atau 5v5 dalam gelanggang yang lebih kecil.

Dalam trailer terbaru yang dikeluarkan, kita dapat melihat banyak pengubahsuaian yang boleh dilakukan kepada karakter pemain. Perkara pertama yang merisaukan apabila menonton trailer ini, adakah akan ada microtransactions untuk membeli pakaian karakter-karakter ini?
EA Sports telah mengesahkan yang tiada microtransactions dalam mode Volta, sekurang-kurangnya tiada semasa pelancaran, lapor IGN.
“Kami tiada perancangan untuk melancarkannya,” kata penerbit FIFA Jeff Antwi. “Buat masa ini, semua ganjaran boleh didapati melalui challenge dalam game”. Kamu boleh unlock item kosmetik dengan melengkapkan objektif atau melalui Volta Coins yang hanya boleh didapati dengan bermain perlawanan-perlawanan. Semakin tinggi difficulty untuk challenge/perlawanan itu, semakin tinggi ganjarannya.
“Volta akan mempunyai kandungan bermusim dengan challenge dan kosmetik bertukar-tukar secara bulanan.”
FIFA 20 akan dilancarkan pada 27 September 2019 untuk PC, PS4 dan Xbox One.


PS4 Kini Menjadi Konsol Paling Pantas Mencecah 100 Juta Unit Jualan Dalam Sejarah, Kalahkan PS2

Adakah korang salah seorang daripada 100 juta pemilik PS4?
PS4 kini menjadi konsol paling pantas mencecah 100 juta unit jualan dalam sejarah, yang mana berjaya mencapai angkai ini dalam tempoh hanya enam tahun — mengalahkan rekod yang dipegang sebelum ini oleh konsol PS2.
Menurut laporan kewangan suku pertama tahun fiskal 2019 Sony, 3.2 juta unit PS4 terjual dalam suku tahunan terakhir yang berakhir pada 30 Jun 2019. Melalui jumlah tersebut, digabungkan dengan angka 96.8 juta unit yang terjual sebelum ini, maka secara rasminya Sony telah berjaya mencapai angka 100 juta unit terjual untuk PS4 di seluruh dunia.
Walau bagaimanapun, angka yang dikeluarkan Sony ini ialah jumlah unit yang dijual kepada peruncit, bukan angka yang dijual peruncit kepada pengguna.
Jualan PS4 ini dijangka akan bertambah lagi secara signifikan dengan pelancaran game-game eksklusif PlayStation akan datang seperti Death Stranding pada November nanti dan seterusnya The Last of Us Part II yang masih belum lagi ada tarikh pelancaran.
Sumber: DualShockers


Ini Gameplay Pertama Street Fighter 6, Ada Ulasan Secara Langsung Macam Dalam Perlawanan Esports

Pernah tak korang terfikir, kalau pengulas (caster) yang sering kita dengar dalam perlawanan-perlawanan esports, dibawa masuk ke dalam game itu sendiri.
Korang dah tak perlu terbayang-bayang lagi kerana buat pertama kalinya dalam sejarah francais ini, Street Fighter 6 akan membawakan ulasan secara langsung (real-time commentary). Sebuah trailer baharu telah dikongsikan, memperlihatkan ciri terbaharu ini yang sememangnya terasa seperti sedang menonton sebuah perlawanan esports.

Menurut Capcom, mereka sedang bekerjasama dengan bakat-bakat dari komuniti game fighting untuk menampilkan suara-suara ulasan ini terus ke dalam game.
Selain trailer untuk ciri baharu itu, Capcom turut berkongsikan satu lagi trailer gameplay yang memfokuskan kepada pengenalan karakter-karakter yang akan ditampilkan dalam Street Fighter 6.

Street Fighter 6 akan dilancarkan untuk PC, PS4, PS5, dan Xbox Series pada tahun 2023.


7 Game Online Yang Memekarkan Lagi Kemeriahan Pada Musim Bunga 2019

Bulan Mac hingga April sering menjadi musim yang ceria dipenuhi dengan warna-warni bunga-bungaan. Malah banyak juga pembangun game menyerikan video game mereka sempena musim ini.
Berikut adalah game online yang menyambut kemeriahan musim bunga dari pelbagai platform, termasuklah PC, konsol serta mobile tanpa mengikut turutan
1. Destiny 2: The Revelry

Untuk kali pertama, Bungie telah mengeluarkan kandungan mini mengikut musim setiap 3 bulan dengan kemaskini The Revelry, percuma kepada kesemua pemain Destiny 2. Revelry akan bermula dari 16 April sehingga 6 Mei 2019.

Memasuki kembali ke dalam variant Infinite Forest, Verdant Forest yang lebih ceria berwarna sambil mengumpul helmet tanduk hipster serta armour dan senjata baru. Inilah masa yang terbaik untuk grind masterwork core.
2. TERA: Online

TERA telah memasuki ulang tahun ke-7 mereka, dan tahun ini mereka akan menyambut dengan memberi ‘companion’ kepada pemain Tera!

Dengan kolaborasi bersama PlayerUnknown’s BattleGrounds (PUBG), Tera juga akan mendapat ‘Battle Royale’ tersediri dinamakan survival selama 4 minggu bermula dari 16 April sehingga 15 Mei 2019. Setiap class akan mendapat kemaskini kosmetik bertemakan PUBG termasuklah ‘pet’ sekali, alahai comelnya!

3. Monster Hunter: World- Spring Blossom Festival

Spring Blossom Fest kembali lagi untuk kali ke-2 sejak pelancaran Monster Hunter: World (MHW). Kepada mereka yang terlepas untuk buat outfit butterfly untuk si meow, inilah masa untuk siapkan Felyn Butterfly Suit dan Blossom Gear. Siap dengan akak Handler tu pakai ‘bee suit,’ manis sungguh!
Event ini akan berlangsung dari 26 April sehingga 17 Mei 2019 kepada semua pemain MHW.
4. Warframe : Spring Festive Interior
View post on imgur.com

Warframe turut memberi dekorasi dalaman secara percuma bertema oriental, mungkin juga untuk sempena raya cina yang lepas? Tetap nampak sweet dan simple.
Untuk menukarkan rekaan dalaman kapal anda, pilih Escape -> Equipment -> Landing Craft -> Interior -> Scene.
Dengan patch baru, pemain Warframe terjumpa akan kolam air panas baru yang tersembunyi di gunung Nang.
 You know that cave in mount Nang that never opened? The plains rework opened it up and they were hiding HOT SPRINGS from us. Smh from Warframe

5. Pokemon GO : Eggstravaganza 2019
Sempena perayaan Easter, pembangun Pokemon Go (PokeGO) Niantic, akan mengeluarkan versi shiny Buneary serta setengah potongan jarak berjalan untuk menetaskan telur! Baby pokemon baru juga telah diletakkan di dalam telur 2 km dan akan menghasilkan 2 kali ganda candy apabile menetas. Event ini akan bermula dari 16 April sehingga April 23 2019.

6. Despicable Me Minion Rush: Bunny Minion And Spring Break

Game mobile yang comel ini memang sesuai untuk kesemua peringkat umur. Kalau tak main game ini, tengok je pun dah terasa terhibur. Event Spring Break sudah pun berlangsung dan boleh didapati di Playstore atau Appstore.
https://www.youtube.com/watch?v=zHvNhGq9g-g
7. PUBG Mobile

Siapa je tak nak helmet kepala monitor tersebut? Dan baju overall bunny Easter sambil menyambut ulang tahun pertama bagi PUBG Mobile. Season 6 sudah pun bermula sejak 20 Mac 2019 untuk tempoh 2 bulan. Masih ada masa untuk mendapatkan barang-barang yang awesome tersebut!

Sekali-sekala menukar pemandangan yang lebih menawan dengan flora dan fauna di dalam game memberi feel yang baru. Kalau ada lagi game online yang sedang berpesta pada musim bunga ini yang kami tertinggal, jangan lupa untuk komen sekali! Semoga musim bunga dan bunny ini menceriakan gameplay korang semua.


PUBG: Map Baru, Mode Custom Game Dan Banyak Lagi Akan Hadir Pada Tahun Ini

Brendan “PlayerUnknown” Greene mendedahkan roadmap terbaru untuk PUBG pada hari ini. Memberikan kepada peminat apa yang akan hadir pada masa akan datang untuk game tersebut pada tahun 2018.
Rancangan itu termasuklah dua map baru, lebih banyak pengubahsuaian karakter dan emotes, kenderaan dan senjata baru serta sistem balistik yang dipertingkatkan, tambahan juga kepada test server serta supaya pemain boleh mendapat pandangan awal pada perubahan yang ditambah ke dalam game dan juga sebagai peluang untuk membawakan maklum balas ke atas perubahan tersebut kepada pembangun.
Menurut Greene, perubahan itu akan tiba dalam “penghantaran kandungan utama” setiap dua bulan (bermula bulan ini) dan juga yang lebih kecil, kemaskini yang terputus-putus antara yang utama.
Berikut adalah kandungan yang ada dalam roadmap:

Map 4×4 km baru: saiznya adalah separuh dari map PUBG yang ada sekarang. Bermakna perlawanan akan menjadi lebih pendek dan lebih mencabar. Map terbaru ini dijangkakan akan boleh didapati dalam test server pada bulan depan. Satu lagi map baru adalah saiz standard 8×8 km, juga dirancangkan akan dikeluarkan pada tahun ini.
Mode custom game juga akan diperlebarkan. Greene tidak menjelaskan secara spesifik tentang apakah jenis modes yang mereka maksudkan sebagai “baru dan menarik”. Mereka juga merancang untuk mengedarkan akses kepada pemain dengan lebih meluas supaya terdapat lebih banyak custom game boleh didapati untuk disertai pada bila-bila masa yang diberikan.
Kenderaan baru juga dirancang akan dikeluarkan pada suku tahun pertama 2018 dan senjata baru dan attachments juga dijangka akan tiba pada tahun ini. Gambar di bawah memaparkan senjata Type 81 assault rifle yang termasuk dalam roadmap.
Sistem penembusan balistik akan hadir pada test server. Kemungkinan akan menamatkan penghalang peluru seperti gaya Wonder Woman yang kita pernah lihat. Baik pulih untuk sistem payung terjun juga sedang dihasilkan bersama-sama dengan peningkatan kepada sistem kombat melee.

Sistem emote juga dirancang dan boleh diakses melalui radial wheel untuk membenarkan pemain untuk point, wave, nod, clap dan taunt.
Animasi untuk first-person dan third-person mode juga akan ada perubahan, yang mana akan memasukkan animasi keluar dan masuk dari kenderaan dan menukar tempat duduk.
Terdapat juga pilihan pengubahsuaian karakter yang lebih banyak sedang dirancang, tambahan kepada skins senjata dan payung terjun baru. Achievement, senarai rakan dalam permainan dan voice squad chat juga ada dalam roadmap.
Greene berkata kerja-kerja akan diteruskan terhadap pengoptimuman dan penstabilan ke atas klien dan server game PUBG. Serta juga perlawanan yang tidak ada pengakhiran untuk mengesan dan melarang cheaters.
Selain itu, PUBG Developer API juga akan menyokong pembangun dalam komuniti dengan memberikan pemain dan data perlawanan sepanjang prestasi permainan. API itu juga akan membenarkan kumpulan esport dan pihak ketiga untuk mencipta custom games dalam PUBG.
Bercakap mengenai esport, PUBG Corp sedang meningkatkan sistem replay 3D dan meningkatkan live spectator tool, tapi juga akan mengintegrasikan sistem replay untuk spectators untuk digunakan semasa perlawanan secara langsung. Yang mana akan menjadikan pertandingan PUBG menjadi lebih menyeronokkan.
Selain menyokong komuniti modding, sesuatu yang Greene telah bercakap sebelum ini, “Ianya akan menjadi sebuah platform yang menyokong modding sepenuhnya. Ia mungkin akan mengambil masa untuk dilaksanakan kerana kami perlu mencari cara terbaik untuk melakukannya supaya game itu kekal selamat.”
Walaupun beberapa perkara telah ditekan di dalam rancangan roadmap itu. Greene berkata ianya bukan senarai penuh dan terdapat beberapa perkara yang akan diperkenalkan yang mana mereka belum bersedia untuk diumumkan.


Kerajaan Perancis Haramkan Penggunaan “Esports” Dalam Usaha Memurnikan Bahasa Kebangsaan

Pihak berkuasa Perancis telah mengharamkan penggunaan beberapa istilah teknologi dan gaming dalam usaha pemurnian bahasa kebangsaan.
Menurut The Guardian, kementerian kebudayaan negara tersebut telah memberitahu bahawa sektor video game kini terlalu penuh dengan kata-kata pinjaman daripada Bahasa Inggeris (Anglisisme), yang boleh menjadi penghalang untuk difahami kepada golongan bukan gamer.
Kementerian itu menegaskan yang barisan pakar telah mencari di laman-laman web dan majalah gaming untuk melihat sama ada istilah-istilah itu sudah wujud atau belum dalam Bahasa Perancis. Idea asalnya adalah untuk memudahkan masyarkat negara tersebut berkomunikasi antara satu sama lain.
Antara istilah gaming yang telah pihak kerajaan sediakan untuk digunakan secara rasmi adalah “pro gamer” kepada “joueur professionnel”, “streamer” (“joueur-animateur en direct)”, “cloud gaming” (“jeu video en nuage”), dan “esports” (“jeu video de competition”).


PS5: Fungsi Backwards Compatibility Dilaporkan Akan Boleh Mainkan Game PS4, PS3, PS2, PS1

Bulan Mei lalu, Sony mengesahkan bahawa fungsi backwards compatibility akan ditampilkan dalam PS5.
Walau bagaimanapun, dalam satu temuramah baru-baru ini, Sony mengatakan yang mereka sedang berusaha sebaik mungkin untuk menampilkan backwards compatibility secara sepenuhnya — bermakna, kemungkinan tidak semua game PS4 akan menyokong fungsi tersebut.
Namun, dalam satu laporan terbaru, ia mungkin boleh membuat kita kembali tersenyum sedikit. Akaun Twitter @PSErebus, satu akaun yang sering mengeluarkan laporan yang boleh dipercayai, mengacah tentang kemungkinan fungsi backwards compatibility ini bukan sahaja bakal mampu memainkan game-game PS4, malah game-game dari konsol generasi-generasi sebelumnya iaitu PS3, PS2 dan PS1.
Tidak banyak info yang didedahkan oleh @PSErebus, selain hanya menyaran kepada gamers agar jangan jual atau buang disk-disk dari konsol generasi-generasi sebelum itu serta meletakkan beberapa hashtag seperti #PlayStation5, PlayStationExperience, #PSX — menandakan kemungkin fungsi tersebut akan diperlihatkan dengan lebih lanjut dalam acara PSX akan datang?

Do not dispose of, trade or sell your PlayStation®, PlayStation®2, PlayStation®3 or PlayStation®4 games #Sony #PS #PS4 #PS5 #SonyPlayStation #PlayStation #PlayStation5 #PSX #PlayStationExperience #Holiday2020 #25YearsOfPlay #PlayStation25thAnniversary #PS5Anniversary
— Starboy Tony Stark (@IronManPS5) September 30, 2019
Bagi korang yang tidak tahu, fungsi backwards compatibility ini nanti akan membenarkan para pemain memasukkan disk-disk dari konsol generasi sebelumnya ke dalam PS5 dan memainkannya tanpa sebarang masalah, dengan syarat, disk tersebut adalah original.
Apa-apa pun, seperti biasa, laporan hanyalah laporan. Jangan terlalu mengharap selagi ia belum disahkan secara rasmi oleh Sony.
PlayStation 5 akan dilancarkan pada hujung tahun 2020.


Info Baru Overwatch 2 Tertiris – Logo, PvE Co-Op Yang Ada Story, Map & Hero Baru

Semakin dekat kita dengan BlizzCon 2019, semakin banyak info tertiris tentang Overwatch 2. Minggu lalu, kita telahpun dilaporkan tentang game ini nanti bakal membawakan mode PvE.
Terbaru, laporan dari ESPN pula telah memberitahu kita info lebih lanjut, yang mengatakan mereka telah menerima dokumen yang mendedahkan gambaran awal tentang Overwatch 2.
Laporan ini mengatakan mode PvE akan menampilkan misi co-op yang dimainkan bersama 4 pemain, satu mode yang memfokuskan kepada penceritaan (story). Salah satu misi akan berlangsung di Rio de Janeiro, iaitu tempat asal Hero Lucio. Mungkinkah kita akan mendapat kisah asal (origin story) untuk Lucio?
Walaupun Overwatch 2 akan memfokuskan kepada mode PvE, mode multiplayer kompetitif 6v6 juga akan dibawakan seperti game pertama Overwatch. Satu mode baru, digelar “Push” akan diperkenalkan — bersama-sama dengan mode lain seperti Assault, Control, Escort, dan Hybrid. Satu Hero baru akan diumumkan serta satu map baru yang diberi nama “Toronto” juga akan didedahkan.
Tidak dilupakan juga, laporan ini juga telah mendedahkan logo untuk Overwatch 2, yang korang boleh lihatnya di atas.

Overwatch 2 dikhabarkan akan diumumkan semasa BlizzCon 2019 yang akan berlangsung pada 1 November ini.


Mari Mari Mari, Steam Buat Jualan Murah!

Berita gembira buat pengguna PC apabila Steam telah membuat sales besar-besaran pada minggu ini.

Anime Weekend Sale merupakan sales yang sedang dijalankan oleh pihak Steam bermula hari ini 29 April 2016 sehingga 2 Mei 2016.
Antara game yang akan mendapat diskaun di dalam sales kali ini antaranya ialah Tales of Zestiria (50%), Arslan: The Warriors Of Legend (10%), Phantom Breaker: Battle Ground (80%), Guilty Gear Xrd: Sign (30%) dan juga Grandia II (30%).
Dianggarkan hampir 100 game yang akan mendapat diskaun dan sudah semestinya Naruto Shippudden: Ultimate Storm 4 tidak dikecualikan. Sekiranya korang berminat untuk mengetahui senarai penuh 100 game ini, boleh sahaja klik di SINI.
ADIOS!!


Oculus Rift dan ESL Bawa VR Ke Pentas Gaming Profesional – VR Challenger League Tampilkan Echo Arena dan Unspoken

Kerjasama antara Oculus Rift dan ESL di persidangan Intel di E3 2017, mengumumkan VR eSports bernama VR Challenger League!  Baru la betul berpeluh sweaties dalam VR sikit!

Untuk masa sekarang, 2 game yang akan masuk dalam senarai VR E-Sports adalah Echo Arena dan Unspoken.

Rasakan zero-graviti bermain frisbee futuristik di dalam Echo Arena. Skor kan markah anda atau bertumbuk untuk menjatuhkan pihak lawan supaya senang lagi untuk skor markah anda!

Di mana Unspoken pula adalah sebuah game yang seperti spell-casting duel. Imagine la korang macam Harry Potter boleh baling power kat opponent sambil menjerit EXPELIARMUS! Ingat jangan sampai tercampak controller, okay?
Liga VR ini akan bermula 20 Julai ini di mana semi-final akan dijalankan di seluruh dunia secara lokal. Finals akan diadakan pada awal 2018 in Poland.


Lionsgate Berminat Hasilkan Adaptasi Game AAA John Wick

Walaupun John Wick masih mempunyai dua buah filem akan datang, Lionsgate berminat untuk menghasilkan adaptasi video game “triple A” dari francais tersebut.
CEO Lionsgate, Jon Feltheimer mengatakan syarikat itu sudah membincangkan cadangan untuk adaptasi video game. Namun tiada perancangan yang kukuh ditetapkan buat masa sekarang.

Mengikut laporan IndieWire, jika Lionsgate memberi lampu hijau untuk projek tersebut, ia akan menjadi kali pertama francais filem aksi itu diadaptasi ke video game AAA.
Sebelum ini, Bithell Games sudah menghasilkan John Wick Hex, sebuah game strategi berdasarkan francais tersebut. Walau bagaimanapun, Lionsgate mensasarkan bajet yang lebih besar untuk game AAA yang mereka rancang itu.


Ini Trailer Gameplay Star Wars Squadrons – Simulator Kapal Perang Star Wars Yang Sebenar

Bercita-cita ingin menjadi juruterbang dalam dunia Star Wars melalui sebuah game simulator pengawalan kapal perang yang sebenar? Impian korang ini bakal tercapai.
Seperti dijanjikan, EA Motive telah memperlihatkan gameplay pertama Star Wars Squadrons melalui satu trailer terbaharu semasa EA Play Live yang berlangsung tadi.
Dalam video ini, mereka telah memperkenal dan memperlihatkan lebih mendalam tentang apakah yang bakal disajikan dalam game ini — antaranya gameplay dari cockpit melalui pandangan first-person, single-player, mode-mode online multplayer, jenis-jenis kapal perang angkasa, customizations, sistem progression, dan beberapa perkara lain.
Jom layan:

Star Wars Squadrons akan dilancarkan pada 2 Oktober 2020 untuk PC (Origin, Steam, Epic Games Store), PS4, dan Xbox One serta sokongan VR di PS4 dan PC, bersama-sama dengan fungsi cross-play antara kesemua platform ini.


6 Aktiviti Yang Mesti Dicuba Nanti Di Mass Effect: Andromeda

Info telah dikongsi oleh BioWare baru-baru ini.

Menurut BioWare, Mass Effect: Andromeda merupakan dunia paling besar pernah mereka bangunkan dan pemain akan berpeluang untuk melakukan eksplorasi dalam dunia open-world terbabit. Dibahagikan kepada planet-planet yang pelbagai saiz, pemain-pemain akan dapat melihat variasi muka bumi, cuaca serta makhluk-makhluk yang mendiami setiap planet-planet dalam galaksi Andromeda.
Bercakap dengan GameInformer, BioWare yakin keluaran terbaru siri Mass Effect ini pasti akan mengejutkan peminat-peminat siri tersebut.
1. Melaksanakan Loyalty Missions

Ya, loyalty mission akan kembali seperti dalam Mass Effect 2. Ini adalah antara permintaan yang paling hangat dalam komuniti Mass Effect umumnya kerana ia membawa cerita sampingan pada latar belakang watak-watak bantuan yang membantu pemain untuk menjadi lebih tertarik pada dunia Mass Effect. Seperti siri sebelumnya, loyalty mission juga adalah optional tetapi pastinya akan membawa pemain ke kawasan-kawasan yang unik dan menarik untuk dilawati.
2. Eksplorasi planet dengan Nomad

Seperti yang dinyatakan sebelum ini, planet-planet yang bakal dilawati oleh pemain adalah sangat luas, ini menyebabkan pemain memerlukan Nomad sebagai kenderaan eksplorasi. Serupa dengan kenderaan Mako dalam siri trilogi, Nomad akan mempunyai pelbagai kebolehan yang tersendiri untuk membantu pemain dalam ekspedisi ini.

Baru-baru ini, BioWare turu mengeluarkan berita mengenai 2 versi Collectors Edition untuk Mass Effect: Andromeda yang memberikan peminat untuk memiliki Nomad versi replika atau pun versi RC.
3. Menjejaki Drop Zones
Setiap kali memasuki kawasan untuk diterokai, pemain perlu mencari kawasan yang dikenali sebagai drop zone yang membantu pemain untuk mencari kawasan-kawasan menarik dan berguna. BioWare turut menyatakan bahawa pemain pasti akan menerima kejutan apabila keluar daripada kawasan-kawasan ini kerana mereka mahukan pemain untuk melakukan eksplorasi dalam Mass Effect: Andromeda dan bukan sekadar mengikut titik fokus yang ditanda dalam peta. Ini juga antara faktor mengapa mereka memberikan Nomad, untuk memudahkan pemain melakukan eksplorasi dalam dunia yang luas.
4. Menewaskan markas musuh

Seperti dapat dijangkakan, pasti akan ada pihak-pihak yang ingin membahayakan rombongan angkasa ini dan pemain akan menemuinya dalam setiap planet-planet yang bakal dilawati. Biasanya, markas-markas ini akan mengambil masa untuk ditewaskan kerana pemain akan menerima tentangan yang agak hebat dan pada masa yang sama menyeronokkan. Serangan pada markas-markas musuh ini juga adalah tidak wajib dilaksanakan tetapi mempunyai beberapa kaitan dalam penceritaan dunia Mass Effect: Andromeda.
5. Pertarungan-pertarungan epik

Setiap planet-planet ini juga akan diduduki oleh makhluk-makhluk unik yang bertindak sebagai Super-Boss; di mana akan memberikan pemain pelbagai ganjaran yang memuaskan. Untuk menewaskan Super-Boss ini, pemain pastinya perlu berlatih untuk efisien dalam pertarungan dan pada masa yang sama mempunyai taktik yang bersesuaian.
6. Scanning

Sebuah lagi ciri dari siri trilogi asal, scanning kembali dalam Mass Effect: Andromeda. Kali ini, aktiviti ini membantu pemain untuk mencapai teknologi-teknologi baru dari galaksi Andromeda dan gunakan ia untuk membina armor dan senjata yang lebih mantap dan berkuasa.
Mass Effect: Andromeda akan diterbitkan pada 2017 untuk PC, PS4 dan Xbox One.


Uncharted 4 Terima Pencalonan Tertinggi Dalam The Game Awards 2016

Tahun 2016 semakin menghampiri penghujungnya, maka The Game Awards kembali lagi untuk tahun ini.

Anugerah bagi industri gaming yang diterbitkan dan dihoskan oleh Geoff Keighley, The Game Awards kini kembali untuk edisi 2016. Terbaru, mereka telah mengumumkan pencalonan untuk 24 kategori yang dipertandingkan di laman web rasminya.
Uncharted 4: A Thief’s End yang dibangunkan oleh Naughty Dog mendapat pencalonan tertinggi pada kali ini. Dalam review Boleh Beli or Boleh Blah!?, kami mengatakan bahawa ia merupakan penamat yang sempurna kepada episod penuh epik dan memori siri Uncharted.
Seperti kelaziman, fokus utama untuk anugerah ini pastinya bagi kategori Game of The Year. DOOM, Inside, Overwatch, Titanfall 2 dan Uncharted adalah 5 game yang bakal merebut anugerah ini.
Kami merasakan DOOM dan Overwatch juga bakal memberikan saingan sengit kepada kebanyakan kategori. Dalam review Boleh Beli or Boleh Blah!? DOOM, kami mengatakan rekaan level dalam setiap episod direka dengan baik dan tidak membosankan. Setiap kawasan yang anda kunjungi mempunyai feel yang unik dan tersendiri.
Overwatch pula adalah game yang menjadi bualan industri ini, baik dari pengkritik mahupun para gamers. Dalam review Boleh Beli or Boleh Blah!? Overwatch, kami mengatakan game ini sangat menarik dengan keupayaan setiap watak hero adalah amat unik dan mod gameplay yang mengalakkan team-based plays, apa-apa pun keadaan boleh berubah dalam sekelip mata.
Berikut adalah senara penuh setiap kategori dan kesemua pencalonannya:

GAME OF THE YEAR
DOOM (id Software/Bethesda)
Inside (Playdead)
Overwatch (Blizzard)
Titanfall 2 (Respawn/Electronic Arts)
Uncharted 4: A Thief’s End (Naughty Dog/Sony Interactive Entertainment)
BEST GAME DIRECTION
Blizzard (Overwatch)
DICE (Battlefield 1)
id Software (DOOM)
Naughty Dog (Uncharted 4: A Thief’s End)
Respawn (Titanfall 2)
BEST NARRATIVE
Firewatch (Campo Santo)
Inside (Playdead)
Mafia III (Hangar 13/2K)
Oxenfree (Night School Studio)
Uncharted 4: A Thief’s End (Naughty Dog/SIE)
BEST ART DIRECTION
Abzu (Giant Squid/505)
Firewatch (Campo Santo)
Inside (Playdead)
Overwatch (Blizzard)
Uncharted 4: A Thief’s End (Naughty Dog/SIE)
BEST MUSIC/SOUND DESIGN
Battlefield 1 (DICE/EA)
DOOM (id/Bethesda)
Inside (Playdead)
Rez Infinite (Enhance Games)
Thumper (Drool)
BEST PERFORMANCE
Alex Hernandez sebagai Lincoln Clay, Mafia III
Cissy Jones sebagai Delilah, Firewatch
Emily Rose sebagai Elena, Uncharted 4: A Thief’s End
Nolan North sebagai Nathan Drake, Uncharted 4: A Thief’s End
Rich Summer sebagai Henry, Firewatch
Troy Baker sebagai Sam Drake, Uncharted 4: A Thief’s End
GAMES FOR IMPACT
1979 Revolution (iNK Stories)
Block’hood (Plethora Project/Devolver Digital)
Orwell (Osmotic Studios/Surprise Attack)
Sea Hero Quest (Glitchers)
That Dragon, Cancer (Numinous Games)
BEST INDEPENDENT GAME
Firewatch (Campo Santo)
Hyper Light Drifter (Heart Machine)
Inside (Playdead)
Stardew Valley (ConcernedApe/Chucklefish Games)
The Witness (Thelka, Inc.)
BEST MOBILE/HANDHELD
Clash Royale (Supercell)
Fire Emblem Fates (Intelligent Systems/Nintendo)
Monster Hunter Generations (Capcom)
Pokemon Go (Niantic)
Severed (DrinkBox Studios)
BEST VR GAME
Batman: Arkham VR (Rocksteady Studios/WBIE)
EVE: Valkyrie (CCP Games)
Job Simulator (Owlchemy Labs)
Rez Infinite (Enhance Games)
Thumper (Drool)
BEST ACTION GAME
Battlefield 1 (DICE/EA)
DOOM (id Software/Bethesda Softworks)
Gears of War 4 (The Coalition/Microsoft Studios)
Overwatch (Blizzard)
Titanfall 2 (Respawn/EA)
BEST ACTION/ADVENTURE GAME
Dishonored 2 (Arkane Studios/Bethesda Softworks)
Hitman (IO Interactive/Square-Enix)
Hyper Light Drifter (Heart Machine)
Ratchet & Clank (Insomniac Games/Sony Interactive Entertainment)
Uncharted 4: A Thief’s End (Naughty Dog/Sony Interactive Entertainment)
BEST RPG
Dark Souls 3 (FromSoftware/Bandai Namco Entertainment)
Deus Ex: Mankind Divided (Eidos Montreal/Square-Enix)
The Witcher 3: Wild Hunt – Blood and Wine (CD Projekt RED)
World of Warcraft: Legion (Blizzard)
Xenoblade Chronicles X (Monolith Soft/Nintendo)
BEST FIGHTING GAME
Killer Instinct Season 3 (Iron Galaxy Studios/Microsoft Studios)
King of Fighters 14 (SNK/Atlus USA)
Pokken Tournament (Bandai Namco Studios/The Pokemon Co.)
Street Fighter 5 (Capcom)
BEST STRATEGY GAME
Civilization 6 (Firaxis Games/2K)
Fire Emblem Fates (Intelligent Systems/Nintendo)
The Banner Saga 2 (Stoic Studio/Versus Evil)
Total War: Warhammer (Creative Assembly/Sega)
XCOM 2 (Firaxis Games/2K)
BEST FAMILY GAME
Dragon Quest Builders (Square Enix)
Lego Star Wars: The Force Awakens (TT Fusion/WBIE)
Pokemon Go (Niantic)
Ratchet & Clank (Insomniac Games/Sony Interactive Entertainment)
Skylanders: Imaginators (Toy for Bob/Activision)
BEST SPORTS/RACING
FIFA 17 (EA Canada/EA Sports)
Forza Horizon 3 (Playground Games/Microsoft Studios)
MLB The Show 16 (SCE San Diego Studio/SIE)
NBA 2K17 (Visual Concepts/2K Sports)
Pro Evolution Soccer 2017 (PES Productions/Konami)
BEST MULTIPLAYER
Battlefield 1 (DICE/EA)
Gears of War 4 (The Coalition/Microsoft Studios)
Overcooked (Ghost Town Games/Team 17)
Overwatch (Blizzard)
Titanfall 2 (Respawn/EA)
Tom Clancy’s Rainbow Six Siege (Ubisoft Montreal/Ubisoft)
MOST ANTICIPATED GAME
God of War (Santa Monica Studio/Sony Interactive Entertainment)
Horizon: Zero Dawn (Guerrilla Games/Sony Interactive Entertainment)
Mass Effect: Andromeda (Bioware/EA)
Red Dead Redemption 2 (Rockstar Games)
The Legend of Zelda: Breath of the Wild (Nintendo)
TRENDING GAMER
AngryJoeShow
Boogie2988
Danny O’Dwyer
JackSepticEye
Lirik
BEST FAN CREATION
Project A2MR
Pokemon Uranium
Brutal Doom 64
Enderal: The Shards of Order
BEST ESPORTS PLAYER
Faker – Lee Sang-hyeok (SK Telecom T1, League of Legends)
Coldzera – Marcelo David (SK Gaming, Counter-Strike: Global Offensive)
ByuN – Hyun Woo (Starcraft 2)
Infiltrator – Lee Seeon-woo (Team Razer, Street Fighter V)
Hungrybox – Juan Debiedma (Team Liquid, Super Smash Bros.)
BEST ESPORTS TEAM
SK Telecom T1 (League of Legends)
Wings Gaming (DOTA2)
SK Gaming
ROX Tigers (League of Legends)
Cloud 9
BEST ESPORTS GAME
Counter-Strike: Global Offensive (Valve)
Dota 2 (Valve)
League of Legends (Riot)
Overwatch (Blizzard)
Street Fighter 5 (Capcom)


Need for Speed: Underground 2 Remake Sedang Dibangunkan Oleh Peminat Dalam Unreal Engine 5

@jomgamingmy Need for Speed: Underground 2 remake sedang dibangunkan oleh peminat dalam Unreal Engine 5 #jomgaming #needforspeed #unrealengine5 #fyp ♬ original sound – jomgamingmy – jomgamingmy


Ini senarai liga dan kejohanan rasmi yang dah sah ada dalam EA Sports FC

View this post on Instagram            A post shared by JomGaming (@jomgaming)


Bandai Namco Akan Terbitkan Game Battle Royale Arked – JoJo’s Bizarre Adventure: Last Survivor!

Sesuai untuk mereka yang mengidam menjadi Stand User! Teaser trailer di bawah.

Bagi korang yang tak mengikuti siri JoJo’s Bizarre Adventure, Stand(スタンド Sutando) adalah nama entiti mistik yang dibentuk secara psikik oleh karakter pahlawan / Stand User di dalam francais tersebut. Stand dilihat sebagai semangat pertarungan yang mempunyai bentuk fizikal dan kemahiran unik bergantung kepada Stand User.
https://youtu.be/74_QFBzorhE
Bandai Namco telah mengumumkan sebuah game arked kompetitif baru bertemakan JoJo’s Bizarre Adventure yang dinamakan JoJo’s Bizarre Adventure: Last Survivor – sebuah game arked dengan gaya battle royale untuk 20 orang pemain.

Dipakej sebagai sebuah game “battle royale with network versus supporting up to 20 players”, game ini akan menampilkan karakter-karakter bersama Stand-Stand mereka daripada JoJo’s Bizarre Adventure Parts 3 ke 5.
Objektif game mudah. Seperti game battle royale lain, jadi last man standing dengan berperang melawan Stand User lain di dalam satu bandar yang sama. Setiap karakter / Stand User akan memiliki Stand dengan kuasa dan kebolehan unik masing-masing.

JoJo’s Bizarre Adventure: Last Survivor akan dilancarkan di arked di Jepun bermula musim panas 2019. Dan penulis semestinya punyai satu lagi alasan kukuh untuk melawat negara tersebut selain Gundam Front, Ghibli Museum, Toei Gallery, Tokyo Game Show, Doraemon…dan macam-macam tarikan lagi…


Koleksi Game Percuma PlayStation Plus Untuk November 2019

Pejam celik, kita sudahpun sampai ke bulan kedua terakhir untuk tahun 2019. Jadi, apakah game percuma yang bakal diberikan Sony pada bulan ini?
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan November 2019. Ianya adalah seperti berikut, yang akan boleh diambil dari 6 November hingga 3 Disember:

Nioh
Outlast 2

Bagi korang yang masih belum ambil game-game percuma untuk bulan Oktober 2019, korang masih ada masa sehingga 5 November ini.


Trailer Sinematik Mengisahkan Seorang Pilot Bersama Titan-nya Dalam Titanfall 2

Dah macam filem Hollywood pulak!

Single player campaign Titanfall 2 akan mengisahkan Jack Cooper, seorang tentera yang bercita-cita untuk menjadi pilot bagi Titan dan secara tak langsung berjaya mendapat akses kepada Titan yang diberi nama BT-7274. Melalui campaign ini, Jack dan BT-7274 akan menghadapi pelbagai rintangan dan cabaran untuk meneruskan survival.
Tak puas dengan video dikongsi? Jom layan aksi lagak 6 jenis Titan yang bakal diperkenalkan dalam Titanfall 2 nanti, mantap!
Developer Respawn juga telah menjanjikan DLC percuma untuk peminat-peminat siri ini selepas ianya dilancarkan dalam usaha memanjangkan usia game ini kelak.
Titanfall 2 akan diterbitkan pada 28 Oktober di PC, PlayStation 4, dan Xbox One.


Rock Band 4: Jom Jamming Di Console Pulak!!

Hola!! Gamers, bosan dengan game FPS? Boring selalu leveling game RPG, nak try benda baru?? Jom berjamming dengan Penulis di jomgaming.

Developer Harmonix mengumumkan Rock Band 4 akan menemui pemain console PS4 dan juga X-Box One pada 6 Oktober 2015. Jeng jeng jeng…. dah dekat ni kawan-kawan.

Menariknya game ini ialah korang boleh mainkan seramai 4 orang serentak!! Wow, ye korang boleh build band korang sendiri yang terdiri daripada bassist, gitar utama, drumer dan juga vokalis!! Fuyooo bole nyanyi sekali, memang ohsem!

Di pahamkan game ini mempunyai 65 jenis lagu untuk dimainkan dari pelbagai band seluruh dunia antaranya Artic Monkey, Avenged Sevenfold dan juga System Of Down!!
Sekiranya korang berminat untuk mendapatkan set band RockBand 4 ni boleh lah dapatkan di kedai-kedai game terpilih dengan harga Rm1100. Di dalam set ini korang akan dapat cd game Rock Band 4, 1 gitar, 1 microphone dan 1 set drum.
Rock Band 4 Full Band Set
Ok guys!! So macam mane!! Nak try sesuatu yang baru?? Dah boleh la korang kire-kire budget korang kalau berminat dengan Rock Band 4 ni. Penulis pun pandai main drum je, tapi mahal la pulak set dia!!!
ADIOS!!


Mobius Final Fantasy: Bakal Release Versi Bahasa Inggeris Untuk iOS Dan Android!

Doa kami terjawab sempena dengan ulangtahun pertama Mobius Final Fantasy di Jepun!

Jom Baca: Final Fantasy Brave Exvius: Versi Bahasa Inggeris Diumumkan!

Melalui laman web Final Fantasy Portal app hari ini, produsernya, Yoshinori Kitase-san, memberikan maklumat terbaru! Menurut beliau versi bahasa Inggeris sedang di dalam pembikinan dan sedang berjalan dengan lancar. Beliau berharap ianya dapat di-release dalam masa terdekat ini!
Mobius Final Fantasy adalah game bergenre tactical-turn-based-RPG untuk iOS dan Android. Dalam game ini, korang akan bermain sebagai Wol di dunia Paramitia. Untuk mengaktifkan attack, korang perlu sentuh musuh korang di skrin telefon. Semasa battle, korang perlu mengumpul Element yang perlu digunakan untuk mengaktifkan sesuatu Ability. Ability adalah versi summon monster di dalam game ini.

Apabila sedia untuk diaktifkan, satu prompt akan keluar untuk korang aktifkan Ability. Terdapat pelbagai sifat bagi sesuatu Ability tersebut contohnya Shiva Ability akan mengaktifkan ice attack, manakalah Fat Chocobo Ability akan meningkatkan stats defense sehingga 8 turns sambil menyembuhkan Wol secara automatik!
Perkara paling penting dalam Mobius Final Fantasy adalah Job System. Dalam Mobius Final Fantasy, Job permulaan yang diberikan adalah Onion Swordsman. Setiap Job boleh di-level up menggunakan “seed” yang khas dikutip di dalam battle. Apa yang menariknya, untuk setiap Job, Wol akan mempunyai penampilan yang berlainan. Untuk setiap Job yang telah di-level up dan di-upgrade, Wol akan berubah penampilannya secara drastik!
Pelbagai Jobs!
Dalam cerita ini, Wol mengalami amnesia. Beliau terjaga di sebuah dunia yang bernama Paramitia. Dia merupakan salah seorang “Blank”, orang yang dibawa ke Paramitia dari dunia lain dan mengalami amnesia.
Wol
Paramitia sedang diserang tentera Chaos, dan Wol perlu melengkapkan ramalan di Paramatia yang memerlukan seorang “Blank” yang merupakan Warror of Light untuk membebaskan Paramitia dari kegelapan. Wol dibantu oleh Puteri Sarah Lotte Cornelia, puteri Paramitia, dan Mog, seekor moogle yang dengan sukarelanya membantu Wol.
Mobius Final Fantasy juga mempunyai option untuk multiplayer di mana seramai 4 pemain boleh bermain sekali untuk mengalahkan boss!


Call of Duty: Modern Warfare, Warzone, Dan Mobile Turut Tangguhkan Season Baru Kerana Protes

Esok sepatutnya menjadi permulaan kepada Season baharu dalam kesemua game Call of Duty masakini. Nampaknya, esok bukan harinya.
Activition telah mengumumkan bahawa mereka telah menangguhkan Call of Duty: Modern Warfare Season 4 (termasuk Warzone) dan Call of Duty: Mobile Season 7 kerana protes ‘Black Lives Matter’ yang sedang memanas di Amerika Syarikat.
Kemaskini ini sepatutnya dilancarkan pada 3 Jun ini. Mereka tidak mendedahkan bilakah tarikh baharu untuk pelancaran Season baharu ini.
Dalam kenyataan yang dikeluarkan, Activision berkata:
“Dalam masa kita semua tidak sabar untuk bermain musim-musim baharu untuk Modern Warfare, Warzone dan Mobile, sekarang bukanlah masanya. Sekarang adalah waktunya untuk mereka yang menyuarakan tentang kesamarataan, keadilan dan perubahan untuk diperlihat dan didengarkan. Kami berdiri bersama kalian.”
https://twitter.com/CallofDuty/status/1267626497902174208?s=20
Activision merupakan salah satu syarikat gaming yang menangguhkan acara mereka yang sudah dijadualkan sebelum ini bagi menyahut seruan protes ‘Black Lives Matter. Sony juga telah menunda acara pendedahan PS5 mereka.


China Ganti PUBG Mobile Dengan Game Yang Lebih “Mesra Pemerintah”, Melambai Bila Pemain Mati

Di sebalik mempunyai 70 juta pemain aktif dalam PUBG Mobile di negara tersebut, ia masih belum cukup untuk mendapat kelulusan daripada pemerintah China.

PUBG Mobile di China kini telah diganti dengan sebuah game yang kebanyakan gameplay dan fungsinya sama, tetapi mempunyai beberapa perbezaan yang lebih “mesra pemerintah” — berjudul Game for Peace. Game ini turut dibangunkan oleh Tencent.
Antara perbezaan yang ada dalam game ini berbanding game asal PUBG Mobile ialah apabila pemain berjaya menghapuskan lawan, akan ada animasi pemberian loot box secara rela dan pemain tersebut akan melambai sebelum hilang dari pandangan.
https://twitter.com/SvendJoscelyne/status/1126069150407962624
Pergantian game ini adalah penamat kepada konflik yang dialami oleh Tencent yang ingin menjana keuntungan daripada game battle royale itu disebabkan undang-undang negara China yang ketat dalam mengeluarkan game-game yang ganas. Walaupun masih mempunyai aksi menembak, tetapi game terbaru ini tidak memiliki aksi-aksi ganas.
Walaupun diumumkan sebagai sebuah game “yang lain”, progress yang dimiliki pemain PUBG Mobile sebelum ini akan dibawa ke dalam Game for Peace.
Korang boleh tonton 25 minit gameplay Game for Peace melalui video di bawah:


Multiplayer Titanfall 2 Percuma Hujung Minggu Ini!

Teringin untuk mencuba Titanfall 2? Mungkin ini adalah masanya.

Bagi mereka yang belum berpeluang mencuba keluaran terbaru Respawn Entertainment, mode multiplayer Titanfall 2 akan boleh dicuba pada hujung minggu ini secara percuma oleh pemain-pemain di PC, PS4 dan juga Xbox One.
Bagi mereka yang mempunyai subsripsi Origin/EA Access boleh mula mencuba Titanfall bermula pada 30 November manakala untuk semua pemain bermula pada 2 Disember dan berakhir pada 4 Disember ini.
Pada hujung minggu ini juga, DLC percuma pertama bagi Titanfall 2 akan terbitkan yang telah diberi nama “Angel’s City Most Wanted” dan bakal memberi pemain akses kepada pelbagai content baru seperti, map, senjata, Titan dan pelbagai hiasan kosmetik in-game.

Sumber dari Titanfall 2.


Ghost Recon: Wildlands – Koleksi Markah Dan Review Dari Pengkritik

Sebuah siri baru dari Ubisoft, dengan genre open-world tactical shooter.

Berlatar-belakangkan negara Amerika Selatan iaitu Bolivia, Tom Clancy’s Ghost Recon Wildlands akan membawa pemain dalam misi-misi untuk menjatuhkan sebuah kongsi gelap yang berfokus pada perdagangan dadah bersama-sama sepasukan AI atau pun dengan rakan-rakan korang dalam mode co-op.
Berikut adalah antara-antara review yang sudah boleh diperolehi pada waktu penulisan.

Time – 4.5/ 5
GameSpot – review in progress
PlayStation LifeStyle – 8
Hardcore Gamer – 4.5/ 5
CGMagazine – 8
PC Gamer – review in progress
Attack of the Fanboy – 4/ 5
US Gamer – review in progress
Shack News – review in progress
GamesRadar+ – 4.5/ 5
Destructoid – review in progress
Twinfinite – 3.5/ 5
ICXM – 7.5

Tom Clancy’s Ghost Recon Wildlands sudah boleh didapati untuk PC, PS4 dan Xbox One.


Early Access Bagi Fortnite Terjual Sebanyak 500,000 Unit!

Walaupun bakal diterbitkan sebagai free-to-play pada tahun hadapan, komuniti gaming sanggup berbelanja demi Fortnite!

Menurut Darren Sugg selaku pengarah kreatif Fortnite, action building ini telah berjaya mendapat sambutan yang hangat – hanya dalam masa 24 jam, sebanyak 500,000 unit early access telah berjaya terjual!
Fornite adalah sebuah permainan yang menumpukan kepada konsep survival, dengan element crafting system yang mendalam, sebagai contoh untuk anda membuat senjata, anda juga perlu untuk membuat peluru dan peluru pula terdapat 4 jenis dimana setiap jenis memerlukan bahan-bahan yang berlainan.
Early access tutorialnya boleh didapati di sinibagi Fortnite boleh didapati pada harga antara USD39.99 sehingga USD149.99, mengikut edisi pilihan korang dan jika korang berminat, .
Fortnite telah dijadual siap sepenuhnya pada tahun 2018 dan akan boleh diperolehi secara percuma bagi PC, PlayStation 4 dan Xbox One.
Jika korang masih lagi ragu-ragu untuk mendapatkan early access Fortnite sebelum ini, mungkin penerimaan yang begitu positif ini akan membantu korang membuat keputusan.

Absolutely humbled by the response to this week's @FortniteGame launch. 500k+ digital pre-order sales and just getting started! Thank YOU.
— Darren Sugg (@DarrenSugg) July 26, 2017


Ragnarok X: Next Generation Raikan Ulang Tahun Pertama Dengan Crossover Attack on Titan

Ragnarok X: Next Generation telah menyambut ulang tahun pertama pelancarannya, dan mereka meraikannya dengan kandungan crossover dari siri manga tersohor, Attack on Titan.
Antara kandungan crossover yang dibawakan ialah mode War of Freedom, di mana ia akan membahagikan pemain (dah capai Base Level 20) kepada dua kumpulan iaitu Survey Corps dan Titans. Dari kem Titan, terdapat Colossal Titan, Armored Titan, dan Beast Titan, manakala Survey Corps akan dihadiri 5 orang manusia.
Menggunakan senjata, strategi dan abiliti yang ada pada setiap watak dan kumpulan masing-masing, mereka perlu menumpaskan satu sama lain untuk menang dan mendapatkan ganjaran yang menarik.
Selain itu, kolaborasi ini juga menampilkan aksesori dalam bentuk kostum, mount dan pet. Antara kostum yang ada ialah item yang dipakai Captain Levi (topeng, bandana), serta Training Corps Uniform, Survey Corps Uniform, dan 3D Maneuver Gear.
Pemain juga boleh menunggang Cart Titan dan memanggil Colossal Titan.
Di samping itu, ada juga emote Sacrifice Heart dari Attack on Titan.

Bukan itu sahaja. Bersempena dengan ulang tahun pertama game ini juga, mereka telah memperkenalkan dua 2nd Class, iaitu Monk dan Crusader.
Crusader adalah class Swordsman yang boleh dikatakan jelmaan kepada pedang dan perisai, yang mara ke pertempuran dengan kemahiran berkuasa sambil melindungi rakan sepasukan dengan magik khas.

Monk merupakan Acolytes yang pakar dalam kedua-dua pertempuran jarak dekat dan jauh, mampu memecahbelahkan pertempuran, menggasak musuh dengan melancarkan serangan tunggal ke arah musuh.

Dua 2nd Class ini akan turut ditampilkan dengan Multi-Class function, membenarkan para pemain untuk menukar antara Class-Class berbeza dengan segera sambil mengekalkan base level dan job level daripada Class asal.
Dari sekarang hingga 20 Jun 2022. para pemain boleh lawati laman pra-pendaftaran ulang tahun, di mana para pemain baharu dan lama boleh mendaftar untuk event akan datang bagi menerima Poring’s Party Hat. Para pemain juga berpeluang memenangi pelbagai hadiah menarik, termasuklah HUAWEI nova 9 atau HUAWEI MatePad 10.4.

Korang boleh muat-turun secara percuma Ragnarok X: Next Generation untuk iOS di sini, dan Android di sini.


Sony Ambil-Alih Studio Yang Membangunkan Marvel’s Spider-Man, Insomniac Games

Insomniac Games merupakan sebuah studio pembangunan game yang membawakan kepada kita pelbagai game. Antara yang popular ialah Sunset Overdrive (eksklusif untuk Xbox One) serta yang terbaru dan paling berjaya, Marvel’s Spider-Man (eksklusif untuk PS4).
Terkini, Sony telah meluaskan lagi studio di bawah mereka yang sememangnya sudah pun luas, dengan mengambil-alih Insomniac Games. Dalam satu tweet yang dikeluarkan akaun rasmi PlayStation, mereka telah mengumumkan studio tersebut telah menyertai PlayStation Worldwide Studios.

Big news: @InsomniacGames is joining PlayStation’s Worldwide Studios! We are honored and thrilled to join forces with this legendary developer. Please join us in congratulating our friends and partners at Insomniac! pic.twitter.com/hhhqhxZE7k
— PlayStation (@PlayStation) August 19, 2019
Semestinya, seperti keluaran game-game di bawah Sony sebelum ini, pastinya game-game akan datang daripada Insomniac akan hanya eksklusif untuk PlayStation, sekaligus menidakkan sekuel untuk Marvel’s Spider-Man dilancarkan ke platform-platform lain.
Selain itu, satu lagi topik yang menjadi perbualan hangat ialah tentang masa depan Sunset Overdrive. Apakah akan terjadi kepada game yang mendapat pujian ramai di Xbox One ini? Akan dibangunkan game seterusnya yang eksklusif untuk PlayStation?


Goten, Gohan Dewasa Dan Kid Buu Adalah 3 Karakter Baru Diumumkan Untuk Dragon Ball FighterZ

3 lagi karakter baru didedahkan!

Menerusi majalah V-Jump (laporan ShonenGames), Bandai Namco telah mendedahkan 3 lagi karakter yang boleh dimainkan dalam game fighting mereka akan datang, iaitu Goten, Gohan semasa dewasa dan Kid Buu.
Penambahan 3 karakter ini menjadikan keseluruhan karakter yang bakal boleh dimainkan dalam Dragon Ball FighterZ setakat ini sebanyak 20 karakter.
Gohan semasa remaja (Super Saiyan), Trunks serta Majib Buu telah diumumkan sebelum ini, dan penambahan Gohan semasa dewasa, Goten dan Kid Buu menambahkan lagi variasi kepada pemilihan karakter yang ada.

Seperti mana-mana pengumuman karakter sebelum ini, trailer-trailer untuk karakter terbaru ini bakal ditunjukkan oleh Bandai Namco dalam masa terdekat ini. Jadi, teruskan bersama JomGaming untuk mengetahui berita-berita terkini tentang Dragon Ball FighterZ.
Dragon Ball FighterZ akan dilancarkan di PC, PS4 dan Xbox One pada 26 Januari 2018.
JomBaca: Bandai Namco Keluarkan Trailer Dragon Ball FighterZ Baru, Memperlihatkan Gameplay Dalam Story Mode


Blackroom: FPS Baru Tapi Klasik Dilancarkan Di Kickstarter!

Akhirnya Blackroom telah diumumkan! Bersedialah untuk sebuah game FPS klasik lagi hardcore yang bertempat di dalam dunia simulasi holografik!

John Romero dan Adrian Carmack – nama besar yang telah membangunkan Wolfenstein, Doom dan Quake kini bersatu kembali! Kali ini mereka akan memerlukan bantuan kita semua bagi menghasilkan game first-person-shooter (FPS) yang menggabungkan eksplorasi, kelajuan dan pertempuran bersenjata yang sengit diberi nama Blackroom!

Game yang dirancang bagi platform PC dan Mac ini khabarnya akan hadir dengan mode single-player dan multi-player. Ianya juga akan membolehkan korang circle-strafe pihak lawan, dan juga rocket-jump! Pastinya penggemar game FPS klasik cukup kenal dengan gimik rocket-jump ini bukan!
Ada Apa Dengan Blackroom?
Blackroom berlangsung di dalam universe di mana HOXAR, sebuah syarikat yang telah mencipta sebuah teknologi yang membolehkan sesiapa sahaja berada di mana mereka ingini! Dan semua dunia holographic ini berada di dalam sebuah bilik di bangunan HOXAR – Blackroom! Konon-konon macam dunia The Matrix ataupun The Thirtheenth Floor lah ni!

Blackroom bagaimanapun mula mengalami kegagalan, dan kesemua dunia holographic ini mula bersambung sesama mereka dan menjadi kacau-bilau! Mengikut cerita Single Player-nya, korang akan bermain sebagai seorang jurutera yang memasuki Blackroom dan merentasi pelbagai dunia simulasi bagi menyelesaikan kegagalan tersebut.
Mode multiplayer pula menjanjikan gameplay co-op, 1-0n-1 deathmatch, dan battle arena di dalam 6 map multiplayer. Blackroom juga menyediakan support bagi map dan mod yang dihasilkan oleh komuniti – nantikan kegilaan yang bakal tiba apabila komuniti mula campurtangan!

John Romero akan bertindak sebagai level designer bagi setiap map di dalam Blackroom, dan Adrian Carmack akan menjadi art director yang akan membawa keunikan dari aspek visual kepada dunia-dunia simulasi holographic Blackroom!

Apa yang menarik, Romero seolah-olah menjanjikan dunia simulasi yang pelbagai – dari puing istana lama, ke dunia seram malahan ke dunia pasca-masa hadapan dengan teknologi futuristik! Ini seperti menggabungkan KESEMUA game FPS masakini dengan tema masing-masing dalam satu game! Wow!
Seronok Tak?
Kalau korang berminat untuk menjadi supporter kepada penghasilan Blackroom ini, korang bolehlah pledge kan sumbangan korang di laman Kickstarter mereka DI SINI! Mereka sedang mensasarkan sejumlah USD 700,000 bagi menyiapkan Blackroom ini.
Sumbangan bermula dari USD 59 (sekitar RM 231) dan akan memberi korang versi fizikal game ini di dalam thumbdrive yang terukir, termasuk segala item pada peringkat HOXAR TESTER!
Blackroom dijangka akan siap pada Disember 2018.


CDPR Masih Sasarkan Pelancaran Cyberpunk 2077, The Witcher 3 Versi PS5 Tahun Ini, Tapi Tak Janji

CD Projekt Red masih lagi menyasarkan yang versi konsol generasi terkini untuk Cyberpunk 2077 dan The Witcher 3: Wild Hunt akan dilancarkan pada tahun 2021, namun mereka tidak dapat memberikan kepastian sepenuhnya.
Perkara ini disahkan oleh Naib Presiden Kanan Pembangunan Bisnes syarikat tersebut, Michał Nowakowski dalam laporan kewangan terbaharu.
Nowakowski menyatakan yang salah satu faktor utama mengapa kemungkinan versi PS5 dan Xbox Series akan ditunda ke tahun hadapan adalah disebabkan “pengajaran yang telah dipelajari” mereka dalam setahun ini.
Pastinya “pengajaran” itu merujuk kepada malapetaka dalam pelancaran Cyberpunk 2077 pada Disember 2020 — sehingga membuat ramai pembeli mendapatkan semula wang (refund) dan game open-world RPG itu telah dibuang dari PlayStation Store.
“Sasarannya adalah untuk melancarkan versi generasi terkini Cyberpunk 2077 hujung tahun ini,” kata Nowakowski. “Dalam masa sama, sentiasa beringat tentang pengajaran yang telah kami dapati semasa setahun lalu dan disebabkan projek ini masih dalam pembangunan, kami tidak dapat nyatakan secara pasti yang jadual produksi takkan berubah.”
Beliau turut memberikan komennya tentang versi generasi terkini untuk The Witcher 3.
“Untuk The Witcher 3, situasinya sedikit berbeza dalam aspek ia diusahakan secara utamanya oleh pasukan luar, iaitu Saber Interactive, syarikat yang kami telah bekerjasama untuk [Nintendo] Switch dan beberapa kemaskini sebelum ini.”
“Sama seperti Cyberpunk 2077, sasaran kita adalah untuk melancarkannya pada hujung 2021, namun sama juga, proses pembangunan masih berjalan, dan kami tidak dapat berikan kepastian sepenuhnya yang jadual pelancaran takkan berubah.”
“Tapi pada ketika ini, kami sememangnya menyasarkan kedua-dua game ini pada hujung 2021 dan saya tidak boleh nyatakan secara spesifik buat masa ini.”
CD Projekt Red turut mendedahkan bahawa sepertiga pekerja mereka sedang mengusahakan Cyberpunk 2077 versi generasi terkini, dalam masa sama menyokong game asal. Baki pekerja lain pula sedang mempersiap expansion pertama game itu, Gwent dan beberapa projek yang belum diumumkan.
Ketika ini, Cyberpunk 2077 dan The Witcher 3 boleh saja dimainkan di PS5 dan Xbox Series, namun hanya dalam versi generasi lalu (PS4/Xbox One).


Ini Beberapa Game Online Popular Yang Tak Boleh Dimainkan Di Steam Deck, Buat Masa Ini

Walaupun Valve mencanang bahawa Steam Deck dengan mudahnya akan boleh memainkan kesemua game yang ada dalam Steam, ia nampaknya bukan seratus peratus tepat.
Sebagai sebuah platform gaming yang menggunakan sistem berasaskan Linux, SteamOS (sistem operasi Steam Deck) mempunyai sesetengah game yang tidak serasi untuk dimainkan. Untuk mengatasi isu ini, Valve telah membangunkan sebuah fungsi yang dipanggil Proton, yang akan memudahkan game-game yang pada asalnya dibikin untuk Windows, mampu dimainkan di Steam Deck.
Menurut PC Gamer, Walaupun fungsi ini berjaya membenarkan sebahagian besar game dimainkan di platform bimbit itu, ada satu lagi isu lain timbul yang menghalang beberapa game. Ia berkaitan dengan software anti-penipuan (anti-cheat).
Secara asasnya, game-game ini sudahpun boleh berjalan di Steam Deck, namun software anti-penipuan masing-masing pula tidak dapat dihidupkan, atau dalam kata lain ia tidak disokong dalam sistem berasaskan Linux. Sebagai sebuah game yang memfokuskan kepada online multiplayer, apabila software anti-penipuan tidak dapat dihidupkan, maka pemain tidak dibenarkan untuk log masuk ke dalam game tersebut.
Ketika artikel ini ditulis, menurut Comicbook.com, game-game yang termasuk dalam senarai ini adalah:
Destiny 2Apex LegendsRainbow Six SiegePlayerUnknown’s Battlegrounds (PUBG)Dead by DaylightDayZSmiteFall GuysPaladinsBlack Desert OnlineHunt: Showdown
Valve tentunya sudah ambil maklum tentang isu ini. Seperti tertera jelas dalam laman web rasmi Steam Deck, mereka kini sedang menambahbaik keupayaan Proton untuk menyokong solusi anti-penipuan bagi menambah bilangan keserasian game untuk platform itu. Oleh itu, tidak mustahil game-game ini boleh saja dimainkan kelak, sekiranya mereka dapat menyelesaikan isu ini dengan segera.
Walaupun senarai game di atas tidak boleh dimainkan, buat masa ini (walaupun ia belum dilancarkan), Steam Deck boleh dikatakan berupaya memainkan hampir kesemua game lain. Maka, ia tidak menjadi isu yang begitu besar sebenarnya sekiranya korang bukanlah peminat game-game online multiplayer.
Steam Deck akan dilancarkan pada Disember 2021 untuk negara-negara Amerika Utara dan Eropah terlebih dulu. Valve mengatakan yang ia akan dipasarkan secara rasmi ke rantau-rantau tambahan pada tahun 2022.


PlayerUnknown’s Battlegrounds Telah Mencatatkan Jualan Sebanyak 15 Juta Salinan

PlayerUnknown’s Battlegrounds telah terjual sebanyak 15 juta. Pengumuman itu telah disahkan di perkhidmatan statistik oleh SteamSpy.
Pada asalnya dijadualkan keluar pada 23 Mac tahun ini sebagai tajuk Early Access, PlayerUnknown’s Battlegrounds dihasilkan dan diterbitkan oleh PUBG Corp, anak syarikat kepada Bluehole Studio.
Game ini memfokuskan kepada pertempuran battle royale di atas talian. Meletakkan seratus pemain di dalam satu peta dan kesemua pemain perlu bertempur (atau bersembunyi) sehingga hanya tinggal seorang sahaja yang boleh diumumkan sebagai pemenang (“Winner Winner Chicken Dinner”).

Sebagai tambahan, pemain dibenarkan memilih sama ada mahu bermain secara solo atau berpasukan, 4 orang dalam satu kumpulan. Walau macammanapun pilihan pemain, orang terakhir atau ahli pasukan yang masih hidup akan diumumkan sebagai pemenang.
Video game ini dijangkakan akan keluar dari Early Access pada tahun 2018 untuk PC, manakala untuk versi Xbox One akan boleh didapati pada tahun ini melalui program Game Preview. Walaupun Bluehole Studio hanya menjangkakan game ini akan dihantar sebanyak 200,000 ke 300,000 unit. Dengan ketara ia akan mengatasi jumlah itu sepanjang tahun ini dan ia sedang berada di kemuncak dalam melepasi 2 juta pemain semasa.


E3 2016: Elder Scrolls Online: Update Terbaru Benarkan Pemain Menjelajah Dengan Bebas!

Menjelajah dunia Elder Scrolls Online kini tanpa batasan.

Dalam sidang media Bethesda untuk E3 2016 yang baru sahaja berakhir sebentar tadi, mereka telah mengumumkan bahawa Elder Scrolls Online bakal menerima update terbaru yang akan membenarkan pemain untuk menjelajah dunia dengan lebih bebas.
Developer, One Tamriel mengatakan bahawa mereka memperkenalkan update ini agar pemain tidak terbatas dengan level, quests atau alliances apabila ia datang untuk berjalan di seluruh lokasi di dalam game. Apa yang perlu dilakukan hanyalah menghabiskan tutorial dan pemain akan bebas untuk melakukan explorasi.
Mereka juga telah mengumumkan DLC The Dark Brotherhood akan berada di PS4 dan Xbox One pada 14 Jun ini (esok). DLC ini telah pun dikeluarkan di PC sebelum ini.
Di samping itu, Elder Scrolls Online akan menemui para pemain di pasaran Jepun pada 23 Jun ini.


E3 2016: Trailer Oxygen Not Included Punyai Artstyle Menarik! Tapi Maklumat Masih Kureng!

Di PC Gaming Show sebentar tadi, sebuah teaser trailer bagi Oxygen Not Included telah diumumkan! Tetapi, pendek sangatlah trailer nya!

Tune in to the PC Gaming Show this Monday for something new from us.
Show Details:https://t.co/FicnRie1DE pic.twitter.com/ANXFbLxDFP
— Klei (@klei) June 10, 2016
Selepas tweet dari Studio Klei yang meletakkan artwork karikatur seorang angkasawan yang memakai helmet yang retak – kitorang manantikan sebuah game yang berupa Don’t Starve versi angkasa lepas. Klei terkenal dengan game-game 2D mereka seperti Don’t Starve dan Invisible Inc.

Bagaimanapun teaser trailer yang diumumkan sebentar tadi tidak menawarkan banyak maklumat – melainkan artstyle yang comel aneh, rupa sebenar angkasawan berhelmet retak tadi dan ayat yang bertulis ” A Colony Simulation Game” – “Sebuah Game Simulasi Koloni”. Jadi, adakah ianya versi Fallou SHelter di angkasa lepas?
Nantikan maklumat selanjutnya daripada Klei nanti.


Impetus Gaming, Pasukan Rainbow Six Siege Malaysia Ini Sedang Dalam Misi Ke APAC Pro League Di Sydney

Pentas esports untuk Rainbow Six Siege semakin hari semakin mendapat tempat di hati para gamers seluruh dunia. Dan kita di Malaysia juga tidak terkecuali dalam menampilkan pemain-pemain handalan.

ESL Pro League untuk Rainbow Six Siege sebelum ini hanya tertumpu di rantau Amerika Utara, Amerika Latin dan Eropah. Pada bulan Jun lalu, ESL telah mengumumkan bahawa rantau keempat yang mereka telah buka untuk pusingan kelayakan adalah di rantau Asia Pasifik.
Pusingan kelayakan untuk rantau Asia Pasifik, iaitu APAC Pro League pula dibahagikan kepada 4 sub-rantau kecil lagi iaitu di Jepun, Korea Selatan, Asia Tenggara dan Australia-New Zealand.
Pada masa ini, pasukan-pasukan handalan dari setiap 4 sub-rantau ini telahpun dipilih. Untuk sub-rantau Asia Tenggara, satu pasukan dari Malaysia telah turut tersenarai, iaitu Impetus Gaming!
Kelayakan untuk sub-rantau Asia Tenggara akan berlangsung secara online dari 5 September hingga 27 September. Di bawah adalah pasukan terbaik bagi setiap sub-rantau ini:

2 pasukan terbaik dari setiap rantau inilah yang akan berentap secara offline di Sydney, Australia untuk APAC Pro League pada 21 dan 22 Oktober. Dan akhir sekali, 2 pasukan terbaik dari APAC Pro League akan mewakili Asia Pasifik ke acara paling gemilang untuk setiap musim, iaitu Pro League Finals, yang mana untuk Year 2 Season 3 bakal diadakan di Brazil.
Impetus Gaming merupakan antara pasukan dari Asia Tenggara yang cukup menyinar, yang mana pada saat ini, mereka berada di kedudukan ke-7 dalam ranking Asia Tenggara ESL. Di bawah adalah individu-individu yang menjadi tunjang kepada kekuatan pasukan ini:
Pengurus:
Shahzeeq Shahren
Pemain Utama:
Amirul “Avs3” Mohamad (Kapten) (Malaysia)
Harmanu “Moose” Triatmojo (Naib Kapten) (Indonesia)
Joey “TAF” Lim (Malaysia)
Elvis “Sivle” Chew (Malaysia)
Lee “sm_z” Shao Ming (Malaysia)
Simpanan:
Hafiz “HafizKamal” Kamal (Malaysia)
Gelagat Impetus Gaming semasa bergambar bersama dalam Rainbow Six Siege.
Korang jangan lupa untuk memberikan sokongan kepada Impetus Gaming dan dapatkan perkembangan terkini mereka melalui Facebook Page mereka! Jangan lupa like sekali!
Kami di JomGaming mengucapkan selamat maju jaya kepada Impetus Gaming, dan semestinya doa seluruh peminat Rainbow Six Siege tempatan dipanjatkan untuk kalian! Semoga kalian mampu layak ke APAC Pro League, dan seterusnya tidak mustahil untuk layak pula Pro League Finals! Malaysia Boleh!


Teaser trailer pertama filem adaptasi Five Nights At Freddy’s


Among Us Adalah Game Mobile Paling Banyak Dimuat-Turun Sepanjang 2020 Di Seluruh Dunia

Sekiranya kita ditanyakan soalan: Apakah game mobile paling popular pada tahun 2020? Jawapan kita secara spontan tentu terus menjawab Among Us.
Menurut kajian yang dilakukan oleh dua sumber, Apptopia dan SensorTower, kedua-duanya mengesahkan bahawa Among Us merupakan game mobile paling banyak dimuat-turun di seluruh dunia sepanjang tahun 2020.
Among Us dilaporkan telah dimuat-turun sebanyak 264 juta kali di seluruh dunia. Game yang dibangunkan oleh InnerSloth ini diikuti rapat oleh Subway Surfers (227 juta), Garena Free Fire (218 juta), PUBG Mobile (175 juta) dan Gardenscapes (171 juta).
Selain itu analisis-analisis ini turut mengeluarkan laporan tentang apakah game-game mobile yang menjana pendapatan tertinggi.
PUBG Mobile terus gah berada di kedudukan pertama sebagai game mobile menjana pendapatan tertinggi sepanjang 2020, dengan memperoleh USD1.1 billion (sekitar RM4.44 billion). Menghimpit game shooter battle royale ini di tempat kedua ialah Arena of Valor (USD947 juta), diikuti Pokemon GO (USD757 juta), Monster Strike (USD687 juta) dan Gardenscapes (USD553 juta).
Apa pula game mobile yang paling banyak korang main dan belanjakan sepanjang 2020?


Intro Animasi Bagi Sonic Mania Sememangnya Akan Mengimbau Kenangan Klasik Peminat-Peminatnya

Peminat-peminat era 16-bit pastinya akan menyukai intro animasi bagi Sonic Mania ini.

Intro animasi ini adalah hasil kerja tangan Tyson Hesse yang sememangnya banyak terlibat dalam menghasilkan komik Sonic daripada Archie Comics. Selain daripada visual yang menarik, runut bunyi yang disimpulkan jelas adalah suatu homage pada era 16-bit dahulu.
Sonic Mania mengekalkan gameplay 2D platformer dan style 16-bit. Di samping memperkenalkan cabaran-cabaran yang baru, Sonic Mania akan memberi peluang kepada pemain untuk melawat level-level yang terdapat pada game-game yang terdahulu dan diberikan sedikit sentuhan moden.

Sonic Mania akan diterbitkan pada 15 Ogos bagi PC, PS4, Xbox One dan Switch.


3 Pasukan Pilihan Di Acara Utama Kiev Major!

Bahang Kiev Major mula terasa. Selepas peringkat berkumpulan (group stage) melabuhkan tirainya, kini kita akan saksikan acara utama yang mana 16 pasukan terbaik Dota 2 akan bertarung mengikut format best of 3.

Kiev Major mengumpulkan prize pool AS$3 juta (RM13 juta), fuhh banyak gila! So, untuk die hard fan DotA 2, penulis percaya korang tak sabar nak tonton acara utama beberapa jam dari sekarang. Tapi relaks dulu, baca dulu artikel ini!
1. Virtus Pro (VP)

Ramai yang mungkin memandang mereka sebagai underdog tapi sudah terbukti VP menunjukkan prestasi cemerlang sepanjang peringkat berkumpulan. Dengan meraih gold seed di peringkat itu, VP mula tunjukkan taring namun masih menyimpan strategi untuk digunakan dalam acara utama.
Mereka membedil Faceless, TNC dan Team Random (Wings Gaming rebranding) meletakkan mereka di kedudukan terbaik 3-0.
Melihat kepada prestasi ini, VP yang diterajui carry (RAMZES666), mid (No[o]ne), offlaner (9pasha) , dan dua support (Lil dan Solo) pastinya akan mempamerkan prestasi cemerlang di kejohanan utama ini nanti.
2. TNC Pro Team

Sebut saja TNC, ramai yang menyanjungi pasukan konsisten dari Filipina ini berikutan penat lelah mereka yang terjawab selepas mengharungi kesukaran menempah tiket ke Kiev. Mereka bertarung melalui pusingan kelayakan tidak lama dulu kerana tidak mendapat jemputan terus ke Ukraine.
Malah, prestasi cemerlang mereka di World Electronic Sports Games (WESG) menunjukkan TNC bukan calang-calang pasukan di rantau Asia Tenggara.
Penulis percaya mereka akan menyinar kali ini selepas menerima kemenangan tidak disangka ke atas Evil Geniuses (EG) dan Thunderbirds (bekas DC Roster), menyapu bersih kemenangan pada peringkat group stage. TNC selesa dengan kemenangan ini dan mereka akan gunakan sebaik mungkin peluang itu untuk merampas trofi Kiev Major.
3. Invictus Gaming (IG)

Pasukan DotA 2 dari China dilihat mempamerkan prestasi memuaskan di DotA 2 Asia Championships (DAC) April lalu dan IG antara yang paling menonjol dengan kemenangan ke atas juara berturut-turut Major iaitu OG.
Di group stage Kiev Major pula, prestasi mereka tidak mengecewakan dengan markah keseluruhan 3-1, menerima kekalahan hanya daripada Team Secret. Namun, mereka tetap cemerlang meskipun terdapat banyak hero yang menerima nerf daripada Valve baru-baru ini.


Beta Tertutup Gran Turismo Sport Akan Bermula Minggu Hadapan!

Pemain-pemain akan berpeluang mencuba pelbagai content baru setiap hari!

Beta tertutup bagi Gran Turismo Sport akan bermula pada 17 Mac ini dan hanyalah terbuka pada pemilik-pemilik akaun R1. Bagi mereka yang dipilih untuk mencuba sesi beta ini, mesej pemberitahuan akan dihantar melalui PSN Messages – jadi perhatikan inbox korang dari masa ke semasa!

Dalam sesi beta ini, pemain akan berpeluang mencuba kandungan-kandungan dari GT Sport seperti trek dengan pelbagai konfigurasi dan pilihan kereta-kereta berprestasi tinggi. Harus diingatkan bahawa pilihan-pilihan ini akan diubah setiap hari oleh Plyphony dengan tujuan mencuba kebolehan video game terbabit.

Gran Turismo Sport juga akan memperkenalkan beberapa ciri baru seperti Sportsmanship Rating dan Driver Rating yang akan mempengaruhi pilihan matchmaking apabila bermain mode online multiplayer.
Daftar untuk sesi beta Gran Turismo Sport di SINI.
Gran Turismo Sport, eksklusif untuk PlayStation 4 akan diterbitkan tahun ini.


Apa Itu No Straight Roads? Tonton Video Penerangan Dari Metronomik Ini Untuk Dapatkan Gambaran Penuh

Sejak pertama kali diumumkan, kita kurang disajikan dengan info dan gameplay yang cukup tentang No Straight Roads, game pertama daripada studio temparan Metronomik.

Walau bagaimanapun, Metronomik telah mengeluarkan sebuah video terbaru, berkongsikan pelbagai info baru tentang game ini — genre game ini, inspirasi, latar belakang, jalan cerita, gameplay, platform yang akan dikeluarkan, waktu pelancaran dan banyak lagi.
Secara ringkasnya, No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Korang boleh tonton videonya di bawah:

No Straight Roads akan dilancarkan pada musim bunga 2019 (sekitar Mac hingga Jun) untuk PC (Steam) dan PS4.


No Straight Roads Kini Dilancarkan Untuk PC, PS4, Switch, Xbox One – Ini Trailer Pelancaran

Sebagai sebuah game buatan Malaysia, pastinya No Straight Roads merupakan salah satu game paling kita nantikan pada tahun ini. Kini, penantian itu sudah berakhir.
Metronomik telah mengeluarkan trailer pelancaran untuk No Straight Roads — menandakan pada hari ini, 25 Ogos 2020, game aksi bertemakan muzikal ini kini sudah dilancarkan ke platform PC (Epic Games Store), PS4, Xbox One dan Nintendo Switch.
Jom layan trailer terbaharu ini, memaparkan May dan Zuke sudah bersedia untuk menggegarkan Vinyl City.

Game ini tidak mengenakan harga seperti sebuah game penuh, sebaliknya ia menawarkan harga yang berbeza di setiap platform. Berikut ialah harga untuk keempat-empat platform yang dilancarkan:
Epic Games Store – USD17.09 (pautan)PS4 – RM180 (pautan)Xbox One – RM140.40 (pautan)Switch – USD35.99 (pautan)

No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Metronomik merupakan studio pembangun game yang berpangkalan di Malaysia, yang diketuai oleh Wan Hazmer, anak tempatan Malaysia, bekas pembangun di Square Enix yang menjadi lead game designer untuk Final Fantasy XV; serta orang kanannya untuk game ini ialah sepupunya, Daim Dziauddin, bekas concept artist untuk Street Fighter V.


Dissidia Final Fantasy: Opera Omnia Bakal Tiba Di Android Dan iOS!

Ia akan di-develop oleh studio gaming terkenal iaitu Team Ninja!

Tahun ini kita dapat lihat pelbagai versi Final Fantasy seperti Final Fantasy: Brave Exvius dan Mobius Final Fantasy, tetapi nampaknya Square Enix tidak akan memperlahankan langkah mereka dalam mengembangkan pengaruh mereka dalam dunia Android dan iOS!

Kali ini, Dissidia Final Fantasy: Opera Omnia pula diumumkan dan bakal dibangunkan oleh Team Ninja yang akan mengetengahkan watak-watak dari siri Final Fantasy! Ia merupakan sebuah RPG yang bakal menggunakan sistem yang hampir menyamai Brave Exvius!


Trailer Terbaru Untuk The Last Guardian Di Gamestop Expo!

Paparkan aksi platforming dan interaksi dengan raksasa jinak!

Developer Team Ico telah melewatkan tarikh terbitan The Last Guardian dengan alasan untuk menyelesaikan masalah-masalah coding yang terdapat dalam game tersebut.
Walaupun hanya trailer sepanjang seminit, tidak dapat dinafikan bahawa The Last Guardian akan mempunyai efek visual yang menarik di PS4.
https://youtu.be/jaCbttfzhns
Sedikit gameplay game ini juga pernah dikongsi oleh IGN beberapa bulan lepas yang memaparkan aksi dan mekanik bagi The Last Guardian.
The Last Guardian akan diterbitkan pada 6 Disember ini, eksklusif untuk PlayStation 4.


DotA 2: Perebutan 2 Slot Terakhir Untuk 16 Pasukan Terbaik The International 2016!

Esok bersamaan dengan 2 Ogos 2016, The International 2016 (TI6) akan membuka tirai kejohanannya.

JomBaca: DotA 2: The International 2016 (TI6) Sudah Ada Tarikh?

The International 2016 akan dimulakan dengan pusingan Wild Card, di mana 4 pasukan yang layak akan bertarung untuk menduduki 2 tempat teratas, dan membolehkan mereka mengambil 2 slot terakhir untuk ke 16 pasukan terbaik sekaligus beraksi pada peringkat kumpulan.
Perlawanan akan dijalankan secara double-elimination bracket dan secara best-0f-3, ini bermakna setiap pasukan akan mempunyai 2 peluang, dan jika kalah kali kedua, ini bermakna peluang mereka terus terkubur.

Jika dilihat pada pasukan yang bertanding, mungkin ramai beranggapan bahawa EHOME dan juga compLexity merupakan pasukan pilihan dan tidak akan menghadapi masalah untuk melayakkan diri mereka ke peringkat kumpulan.
Namun begitu jangan mengambil mudah ancaman dari Execration dan juga Escape Gaming, kerana pasukan underdog inilah yang selalu mencipta kejutan dengan menyingkirkan pasukan-pasukan yang kononnya mempunyai kelebihan di dalam sesuatu kejohanan.
Jadi, pasukan mana yang akan layak? Adakah pasukan pilihan akan layak ataupun kejutan demi kejutan akan berlaku di peringkat Wild Card ini? Sama-sama kita nantikan esok!
ADIOS!


Game Percuma PlayStation Plus September 2021 – Overcooked! All You Can EatHitman 2, Predator: Hunting Grounds

Jadi tukang masak, pembunuh upahan dan predator pada bulan hadapan.
PlayStation Asia telah mengumumkan senarai game percuma yang akan diberikan dalam langganan PlayStatiozn Plus untuk pasaran Asia bagi bulan September 2021. Ianya adalah seperti berikut, yang boleh diambil dari 7 September hingga 4 Oktober 2021:
Overcooked! All You Can Eat (PS5)Hitman 2 (PS4)Predator: Hunting Grounds (PS4)

Bagi korang yang masih belum tebus game-game percuma untuk bulan Ogos 2021, korang masih ada masa sehingga 6 September ini.


E3 2016: Sony Membuka Tirai di Pentas Orkestra!

Perasaan yang terasa sangat grand apabila Sony memulakan sidang mereka dengan orkestra bermainkan sebuah lagu yang epik!

Dengan alunan muzik yang bersemangat hampir 5 minit diketuai oleh Bear McCreary, seorang komposer muzik video game.

Tanpa menyedari lagu tersebut merupakan sebuah OST untuk game terbaru… Menunjukkan seorang anak muda lelaki sedang bersembang dengan ayahnya, Kratos, protagonis God Of War!
Gameplay tersebut juga menunjukkan camera angle over-the-shoulder Kratos yang lebih berusia dan berlawan dengan jembalang dari legenda Norse bersama anaknya.

JomBaca: God Of War Diperkenalkan Sony
Kemudian kita dapat melihat teaser seorang lelaki membawa motor across jalan yang nampak mati kelayuan. Game tersebut merupakan title baru eksklusif daripada Sony, Days Gone yang terasa macam feeling The Last Of Us. Zombi dan emosi.

JomBaca: E3 2016: Apa Jadi Bila Mat Motor Terperangkap Di Dunia Zombie Pasca-Apokalips?
Trik trik! Trico! The Last Guardian menunjukkan rupa sepenuhnya!
Rupanya ada lebih daripada seekor Trico. Kali ini Sony mengesahkan The Last Guardian akan keluar secara eksklusif di PS4 pada 25 Oktober 2016.

JomBaca: E3 2016: Sony Umumkan Tarikh Release The Last Guardian – 25 Oktober 2016!
Datang lagi sebuah game eksklusif Sony, Horizon Zero Dawn!
Di sini kita mengikuti Aloy ke dunia mecha-jurassic. Trailer tersebut memaparkan gameplay combat dan hacking binatang mesin tersebut. Cool gila tengok Aloy memanjat sambil berlawan binatang mecha yang lain.

JomBaca: E3 2016: Horizon Zero Dawn: Gameplay Trailer Terbaru Paparkan Dunia Yang Lebih Luas
Seterusnya, sebuah game sains fiksyen di-develop oleh Quantic Dreams, menunjukkan polis android bernama Connor (bukan-Terminator) sedang melaksanakan tugasnya. Detroit: Become Human pertama kali ditunjukkan kepada orang awam memberi pemain memilih jalan yang sesuai untuk menangani krisis yang membabitkan hidup atau mati.

Resident Evil 7: Biohazard kembali dengan full VR! Bukan itu sahaja, demo untuk RE7 ini akan diberi secara percuma kepada PS+ members bermula malam ini! RE7 akan berada di pasaran pada 24 Januari 2017.

JomBaca: E3 2016: Resident Evil 7 – Biohazard: Submersive Dengan VR dan Demo Terbaru
Bukan di situ sahaja untuk PSVR! PSVR diumumkan akan berada di pasaran pada 13 Oktober 2016 berharga $399 USD (RM1600+-) terdapat lebih daripada 50 video games yang kompatibel dengan PSVR dari tarikh dilancarkan sehingga hujung 2016.
Diikuti dengan showcase PS VR pertama, Farpoint yang bergenre sains-fiksyen dan kekejaran tarantula gergasi yang intense.

Pew pew pew! Kini kita boleh rasa macam mana terbang dan menembak dari kapal fighter X-Wing dengan Star Wars: Battlefront X-Wing VR Mission yeah!

Kemudian terdengar pula suara naratif Mark Hamill ketawa sebagai Joker, dengan itu Batman Arkham VR confirm akan mendapat treatment VR dan akan menjadi exclusive di PSVR.

Paling tidak disangka, Final Fantasy 15 juga turut mendapat treatment VR!
Bermain sebagai Prompto dengan “VR experience”… in FPS mode! Hebat kan? Berbaloi tunggu sedekad!

Kemudian kita memasuki perang galaktik di angkasa. Sungguh tak disangka Call of Duty: Infinite Warfare benar-benar melangkaui expectation asalnya. Bakal tiba pada 4 November 2016.
Call of Duty: Modern Warfare akan di-remaster kembali dan boleh didapati dengan membeli CoD: Infinite Warfare. CoD: Modern Warfare Remastered boleh dimain seawal Oktober di mana-mana platform.

JomBaca: Call of Duty: Infinite Warfare – Trailer Gameplay Dari Story/Campaign Mode Akan Ke E3!
Histeria memori berlaga apabila terdengar muzik yang nostalgik dan bayang-bayang karakter game PS1 yang digilakan ramai bakal mendapatkan remaster.
Shawn Layden berjalan ke pentas berbayangkan Crash dan diiringi muzik Crash Bandiccot
Tak lain dan tak bukan lagi, Crash Bandicoot! Crash Bandicoot 1,2 dan 3 akan di-remaster eksklusif untuk PS4. Sebelum itu, Crash sempat menyelit menjadi salah satu karakter Skylanders Imaginative sebelum di-remaster sepenuhnya.

JomBaca: Crash Bandicoot 1, 2 & 3 Bakal Tiba Dengan Remastered Di PS4
Lagi naik gila apabila Hideo Kojima menaiki pentas dan berucap,
“Hello everyone..” *Aaaah! Jerit orang ramai* “… I’m Back”
Bertenang semua, terima kasih.. terima kasih…
Kojima mempersembahkan video game post-apocalyptic terbarunya, Death Stranding yang dilakonkan oleh Norman Reedus (The Walking Dead) yang di-develop oleh Kojima Productions.

JomBaca: Death Stranding: Game Terbaru Oleh Kojima Productions Diumumkan!
Sebuah lagi PS4 eksklusif, francais terbaru Spider-Man yang di-develop oleh Insomniac Games. Sudah lama tak mendapat rasa bermain watak hero ini di PlayStation dan kini tibalah masanya untuk merasa berhayun dari banggunan ke bangunan!

JomBaca: Game Spider-Man Terbaru Bakal Menerjah PS4 Tidak Lama Lagi!
Sebelum berakhirnya persidangan Sony di E3 2016, Shawn Layden, CoO Sony Interactive Entertainment memberi lebih pendekatan kepada game Days Gone dengan menunjukkan gameplay-nya. Tak cukup tanah nak lari dikejar zombi sebanyak macam itu!

Sampai di sini sahaja dan tertutuplah tirai Sony di E3 pada tahun 2016!


Prey Tidak Akan Mengalami Masalah Yang Sama Seperti Dishonored 2 Di PC

Sejarah mungkin tidak akan berulang.

Dalam temubual bersama Game Informer baru-baru ini, Raphael Colantonio dari Arkane Studio telah menyatakan bahawa Arkane Studios telah belajar dari kesilapan dan masalah-masalah teknikal yang dihadapi oleh Dishonored 2 ketika awal pelancaran tempohari.
Dalam podcast terbabit, Colantonio turut menyatakan bahawa fokus yang lebih bakal diberikan untuk versi PC bagi mengelakkan perkara yang tidak diingini ini berulang sekali lagi.
Apabila disoal mengenai Prey, Colantonio menyatakan ia boleh dikatakan sebagai sebuah action RPG dengan penceritaan yang mendalam. Pemain juga akan dibekalkan pelbagai senjata dan kebolehan untuk menyelesaikan puzzle yang bakal disediakan.


No Straight Roads Berjaya Menjana Keuntungan Dalam Masa Sehari Pelancaran

Game aksi bertemakan muzik yang dibangunkan oleh studio tempatan, No Straight Roads telah menjana keuntungan dalam masa sehari sahaja selepas pelancarannya pada 25 Ogos lalu.
Berita ini diumumkan oleh Enad Global 7 (EG7) iaitu pemilik kepada Sold Out, penerbit untuk No Straight Roads. Walau bagaimanapun, itu sahaja yang diumumkan, dan mereka tidak berkongsikan sebarang butiran lanjut.
“Kedua-dua Metronomik dan Sold Out telah bekerja keras untuk beberapa tahun dengan No Straight Roads dan saya gembira melihat game ini memulakan langkah permulaaan dengan baik dari segi komersial,” kata CEO EG7, Robin Flodin.
“Inilah berita bisnes yang saya ingin dengar ketika bangun,” kata Wan Hazmer, pengarah game ini, di laman Facebooknya. “Terima kasih semua untuk segala kasih sayang dan sokongan! Kami akan terus memperbaiki bug, tapi saya harap kamu terhibur dengan game ini. Kalau belum dapatkannya, pergi dapatkan sekarang!”
Dalam reviu Boleh Beli or Boleh Blah!?, JomGaming mengatakan bahawa No Straight Roads menyajikan sebuah gameplay aksi bertemakan muzik yang menggabungkan kedua-duanya dengan amat bijak. Walaupun mempunyai glitch yang agak mengjengkelkan, namun sebagai sebuah game pertama dari studio yang kecil dengan skala pelancaran yang begitu besar, serta betapa komitednya Metronomik untuk memperbaikinya, ia bolehlah kita maafkan.
No Straight Roads kini boleh dimainkan di PC, PS4, Xbox One dan Switch.


God of War Akan Datang Adalah Sekuel God of War III – Tidak Tampilkan Map Open World

God of War terbaru ini adalah sekuel kepada siri sebelum ini.

Sidang Media E3 Sony yang berlangsung semalam telah mengejutkan ramai peminat dengan mempamerkan gameplay terbaru daripada God of War. Kemunculan Kratos bersama anak lelakinya membuatkan game terbaru ini kelihatan sangat menarik.
Terkini, menurut laporan GameSpot, pengarah kreatif Santa Monica, Cory Barlog telah mendedahkan beberapa maklumat terbaru mengenai game di bawah pembangunan mereka ini.

Barlog mengesahkan bahawa God of War akan berlatar beberapa tahun selepas kejadian God of War III dan pemain akan menggunakan Kratos sepanjang game ini. Perubahan paling besar dalam game ini adalah gameplay-nya, di mana ia telah dibikin semula secara keseluruhan.
“Perkara utama yang kami lakukan adalah membikin semula gameplay, seolah-olah meleburkan semuanya dan membinanya semula dari kosong, dan menyambung semula jalan ceritanya. Kami bawakan mitologi yang telah kami cipta dengan God of War dan tampilkannya ke dalam mitologi Norse,” kata Barlog.
Apabila ditanya mengenai keluasan game ini nanti, Barlog menjawab, “ia luas, tapi bukan open world.”

Beliau juga memberikan penjelasan mengapa mereka menukar camera angle kepada behind-the-shoulder:”kami mahukan pengalaman yang lebih mesra, satu yang lebih dekat, dan memberikan pemain lebih pengalaman mengawal, jadi, kamera itu adalah mekanik yang kami belajar secara mendalam untuk segala perkara dalam game ini.”
Sekiranya anda terlepas, anda boleh saksikan gameplay terbaru God of War yang turut menampilkan Kratos bersama anak lelakinya di sini.
JomBaca: E3 2016: Sony Membuka Tirai di Pentas Orkestra!